MİLLİ İDEYA: MƏRHƏLƏ TƏSNİFATI VƏ SƏCİYYƏSİ\nKeçid dövrünü başa vurduğumuz indiki şəraitdə digər ictimai, iqtisadi, mədəni, sosial məsələlərlə yanaşı, həmişə aktuallıq kəsb edən «milli ideya» anlayışına da müasir dövrün və müasir elmi-nəzəri səviyyənin tələbləri mövqeyindən yanaşmaq zərurəti meydana çıxmışdır. Mübahisəyə ehtiyac yoxdur ki, ayrı-ayrı dövrlərdə və ictimai-siyasi vəziyyətlərdə müxtəlif mövqeli insanlar üçün son dərəcə cəlbedici olan «millət», «milli münasibətlər», «milli ideya» terminləri və onların daşıdığı məna yükü ilə fəlsəfə tarixinin kateqoriyaları arasındakı təbii təmasların aşkarlanması, sadəcə olaraq, elm məsələsi deyil, bundan daha artıq dərəcədə dövlət və həyat məsələsidir. Bu baxımdan Azərbaycan Respublikası Prezidenti Administrasiyasının rəhbəri, akademik Ramiz Mehdiyevin «Bakinski raboçi» qəzetindəki müsahibəsi yeni dövrümüzün mahiyyət və xarakterini özündə ehtiva edən milli ideya anlayışına tam aydınlıq gətirir.\nBəri başdan qeyd edək ki, bu müsahibə sıradan biri deyil, sözün əsl mənasında mükəmməl elmi-fəlsəfi təcrübəyə əsaslanan tədqiqatdır. Müsahibənin ana xəttini Azərbaycan milli ideyasının inkişaf mərhələlərini müəyyənləşdirməklə onun ictimai xarakterini dünya humanitar elminin prinsipləri əsasında səciyyələndirmək kimi mühüm vəzifə təşkil edir. Həmçinin əhəmiyyətlidir ki, irəli sürülən mərhələ təsnifatı formal və sxematik xarakter daşımır, bu mərhələlərin hər biri özündə mədəniyyət tariximizin əsas meyl və istiqamətlərini cəmləşdirən təbii elmi şərtlərə söykənir. Milli ideyanın təşəkkülü, formalaşması və inkişafı ilə bağlı bütün təmayüllər bir süjet ətrafına toplanaraq mühüm konseptual nəticənin əsası olur.\nAkademik Ramiz Mehdiyev dünya xalqlarının millət və dövlətə bağlı düşüncələrinin millət və dövlət üçün əsas şərtlərdən biri olması tezisini irəli sürür: «Milli dövlətin dəyərini heç də bütün xalqlar obyektiv dərk edə bilmir. Bu isə nəticə etibarilə həmin xalqların yox olmasına və ya ümumdünya proseslərində onların əhəmiyyətinin heçə enməsinə gətirib çıxarır». Yəni milli dövlət anlayışı dərk olunan həqiqətə çevrilənə qədər insan şüurunda mücərrəd məfhum kimi mürgüləyir. Heç də asan olmayan bir təfəkkür hadisəsi – milli dövlət anlayışının öz mücərrəd qabığından çıxaraq konkretləşməsi çox böyük tarixi prosesin nəticəsi ola bilər. Şübhəsiz, bu proses maarifçilik dərslərindən, milli-mədəni dəyərlərdən, xalqın milli mənlik şüurunun artmasından keçib gedən canlı həyat hadisəsidir.\nMüsahibədə milli dövlət anlayışının dərkindən sonrakı dövrə aid olan tələblərə də tam aydınlıq gətirilir: «Millətin öz strateji inkişaf proqramı, milli ideyası – dövlətin və millətin mövcudluğunun mənası, inkişafın məqsədləri və prioritetləri olmalıdır». Bütün bunlar xalqların gələcəyə baxışlar sisteminin möhkəm təməl üzərində qurulmasını, inkişafın istiqamətlərini müəyyənləşdirməklə daima nəzarətdə saxlanılmasını, milli ideyanın nəzəriyyədən praktikaya yönəldilməsini zərurətə çevirən amillərdir.\nAkademik Ramiz Mehdiyevin müəllifliyi ilə ortaya çıxan milli ideya təsnifatının birinci mərhələsi 1828-1875-ci illəri əhatə edir. Türkmənçay müqaviləsindən başlayan bu mərhələ tarixi ərazilərin parçalanması nisgilinə dayanır və daha çox cəmiyyət daxilinə səpilmiş milli oyanış toxumları ilə səciyyələnir.\nMüsahibədə deyilir: «Rusiya-İran müharibəsindən sonra Azərbaycanın şimal hissəsinin ərazisi Rusiya imperiyasının tərkibində qalmış, burada azərbaycanlıların tədricən həmrəy olması prosesi (qabartma bizimdir – K.Ə.) başlanmışdır». Şübhəsiz, birinci mərhələnin özünütəsdiqi həmrəylik təşəbbüslərinə borcludur. Bu təşəbbüslər ilk növbədə ədəbi məclisləri reallaşdırdı. Qubada, Şamaxıda, Gəncədə, Şuşada, Ordubadda, Lənkəranda – Azərbaycanın, demək olar ki, hər bölgəsində X1X əsrin sayılıb seçilən şairləri məclis formasında bir araya gəldilər. Həmin məclislərdə oxunan, müzakirə edilən şeirlərin qüvvətli, yaxud zəifliyindən asılı olmayaraq, fikir inkişafına güclü təkan verildi. Məclislərarası ünsiyyət formaları, xüsusilə məktublaşmalar və nəzirə yaradıcılığı fikir inkişafının sərhədlərini daha da genişləndirdi.\nBirinci mərhələdə həmrəyliyin başqa bir reallıq faktı dramaturgiyanın yaranmasına söykənən teatr tamaşaları idi. Teatr ziyalı düşüncəsini, ziyalı fikrini xeyli dərəcədə kütləviləşdirdi və bu fikirlərin xalq nümayəndələrinə çatdırılmasının yeni və canlı forması kimi vətəndaşlıq hüququ qazandı.\nGörkəmli alimin təqdimatında o dövr Azərbaycan ziyalılarının qabaqcıl nümayəndələri olan Abbasqulu Ağa Bakıxanov, Mirzə Fətəli Axundzadə, Mirzə Kazımbəy ədəbiyyat və dilçilik tarixinin sərhədlərindən çıxarılaraq milli ideyanın reallığa çevrilməsi yolunda əvəzsiz şəxsiyyət statusu qazanırlar. Həmçinin «Türk-tatar dilinin qrammatikası» kitabının müəllifi Mirzə Kazımbəyin adının ilk dəfə ədəbi-elmi və fəlsəfi-tarixi müstəvidə Azərbaycan yazıçıları ilə bir sırada çəkilməsi milli ideyanın ana dilindən təcrid edilmiş şəkildə formalaşmasının qeyri-mümkünlüyü barədə müddəaya işarədir.\n1875-ci ildən XX əsrin əvvəlinə qədərki ikinci mərhələnin əsas istiqamətlərini dini-mistik poeziyaya qarşı atılan addımlar və elmi nailiyyətlərlə tanışlıq təşkil edir. Müsahibədən aydın olur ki, həmin nailiyyətlərin əsasında Həsən bəy Zərdabi tərəfindən təsis edilmiş «Əkinçi» qəzeti ilə başlayan mətbuat marafonunun genişlənməsi və yeni tipli məktəblərin açılması kimi mütərəqqi əməllər dayanmış, bunlar da öz növbəsində milli təfəkkürün inkişafına güclü təkan vermişdir.\nMüsahibədə ikinci mərhələnin başlanğıc faktı və hərəkətverici qüvvəsi olan «Əkinçi» qəzetinin əhəmiyyəti yüksək səviyyədən dəyərləndirilir: «Maarifçilik ideyasının daşıyıcısı kimi «Əkinçi» qəzeti sayca çox olmayan Azərbaycan ziyalılarında milli mənlik şüurunun formalaşmasının təməlini qoymaqla tarixi rol oynamışdır». Beləliklə, Azərbaycan milli ideyasının formalaşmasında həmrəylikdən (ədəbi məclis və teatrdan!) mətbuata doğru hərəkət həm birinci mərhələdən ikinci mərhələyə keçidin təbiiliyini şərtləndirir, həm də milli ideya anlayışının tarixi kateqoriya olmasını təsdiq edir».\nTürk mədəniyyəti ənənələrinin milli mənlik şüurunun tərkib hissəsinə çevrilməsi və «müsəlman milləti» anlayışı ilə yanaşı M.Şahtaxtinski tərəfindən «Azərbaycan türkləri» termininin dövriyyəyə çıxarılması milli ideyanın gerçəkləşməsi yolunda mühüm addım olmuşdur. Nəcəf bəy Vəzirov, Sultan Məcid Qənizadə, Nəriman Nərimanov, Mirzə Ələkbər Sabir, Ömər Faiq Nemanzadə, Cəlil Məmmədquluzadə məhz bu dövrün yetişdirdiyi maarifçi şəxsiyyətlər idilər. Təadüfi deyil ki, onların əksəriyyəti Azərbaycandan kənarda təhsil almış və qabaqcıl ideyalara yiyələnmişlər. Azərbaycan milli ideyasının inkişafında ikinci mərhələnin uğurla başa çatmasının hərəkətverici qüvvələri də məhz mütərəqqi fikir cərəyanlarına söykənən həmin ziyalılar idi.\nMüsahibə-tədqiqatdan aydın olur ki, milli ideyanın inkişafında üçüncü mərhələ 1905-1907-ci illər inqilabından 1918-ci ilin mayınadək olan illərə aiddir və bu mərhələdə siyasi partiyalar yaranır, mətbuat orqanları isə kütləvi xarakter alır. Hər iki istiqamət – həm siyasi partiyaların təşəkkülü, həm də mətbuatın kütləviləşməsi ədəbi-bədii, elmi-fəlsəfi mübahisələri açıq müstəviyə keçirir. Beləliklə, zənginləşən polemik ruh hər şeyi üstələyir və milli ideyalarla demokratik dəyərlərin qovuşuğu üçüncü mərhələnin əsas xarakterinə çevrilir.\nAkademik Ramiz Mehdiyev Azərbaycan milli ideyasının inkişafında üçüncü mərhələni səciyyələndirərkən mətbuatın rolunu belə dəyərləndirir: «Həyat» və «İrşad» qəzetlərinin və «Füyuzat» jurnalının nəşri milli ideologiyanın yaranmasına, dövlətçilik təfəkkürünün və milli azadlıq ideyasının formalaşmasına təkan verir». Əslində sovet dönəmində milli ideya barədə tam və obyektiv təsəvvür yaranmaması məhz bu mərhələnin qeyri-obyektiv şərhi ilə də bağlı olmuşdur. Reallıq isə belədir ki, həmin mətbuat orqanları, xüsusilə də «Füyuzat»ın baş redaktoru Əli bəy Hüseynzadə Azərbaycan milli-siyasi həyatında fəlsəfi cərəyanların oyanışına təkan vermişdi: elmi-nəzəri təhlillər aparmış, Avropa ilə bağlı bədii fikri istiqamətləndirmiş, bədii tərcümənin əhəmiyyətinə və roluna dəyər vermiş, elitar düşüncə sisteminin üstünlüyünə haqq qazandırmışdır. Təsadüfi deyil ki, Azərbaycan milli ideyasının istiqamətlərini özü üçün tam yəqinləşdirən Ə.Hüseynzadə «Füyuzat» jurnalını bu istiqamətin ana kitabı hesab etmiş və jurnalın bütün saylarını ardıcıl səhifələtmişdir.\nMilli ideyanın tarixi kateqoriya olması üçüncü mərhələdə mətbuatın fikir plüralizminə geniş nəfəs verməsi ilə səciyyələnir. Şübhəsiz, milli ideya ilə bağlı ideoloji konsepsiyanın təşəkkülü də həmin fikir plüralizminə bağlıdır. Heç kəsə qəribə gəlməməlidir ki, üçüncü mərhələni hədəfə doğru aparan ən mühüm vasitə publisistikanın janrları olmuşdur. Amma bütün bunlara baxmayaraq, hədəf hələ də gözlənilən hədəf deyildi: «Azərbaycan elitası milli ideyanın son məqsədi kimi Rusiya imperiyasının tərkibində milli ərazi muxtariyyəti yaradılması uğrunda mübarizə yolunu seçir». Başqa sözlə, bu mərhələni milli ideyanın reallaşması yolunda ƏRƏFƏ də hesab etmək olar.\nDördüncü mərhələ 1918-ci il mayın axırlarından 1920-ci il aprelin sonuna qədər olan dövrü əhatə edir və müsahibədə göstərildiyi kimi, tarixdə ilk dəfə Azərbaycan milli ideyasının həyata keçdiyi mərhələ sayılır. Lakin çox təəssüf ki, bu təcrübə az ömür sürmüş, uğursuz olmuş və hakimiyyət bolşeviklərə təhvil verilmişdir. Həmin mərhələdən bizə yadigar qalan milli ideya nişanəsi Azərbaycan Xalq Cümhuriyyətinin adı və şərəfidir.\nAkademik Ramiz Mehdiyev bu dörd mərhələnin ümumiləşmiş yekunu haqqında bunları bildirir: «Millətin siyasi və sosio-mədəni baxımdan dəyişməsi ilə əlaqədar bütün təşəbbüslərin ideoloji əsaslarının yaranmasını yuxarıda göstərilən mərhələlərin əsas nailiyyəti hesab etmək olar. Özünüidentifikasiyanın kollektiv formaları – dini, etnik və sosio-mədəni (sivil) formaları vahid milli, dövlət ideyası şəklində kooperasiya edilmişdir. Beləliklə, «millət», «milli ləyaqət», «dövlət» kimi əsas anlayışların formalaşması və millətin gələcəyi barədə ayrı-ayrı baxışların müzakirə edilməsi üçün imkan yaranmışdır».\nBaşqa bir real nəticə də vardır. Belə ki, X1X əsr və XX əsrin əvvəllərində Azərbaycan bədii fikir tarixinin təhlilində həmişə ədəbi cərəyanların estetik prinsiplərinə istinad edilmişdir. Açığı, bu cür yanaşma bucağı bir çox yaradıcılıq məsələlərinin araşdırılması yollarını da xeyli asanlaşdırmışdı. Həmçinin etiraf etmək lazımdır ki, ədəbi cərəyanlar müstəvisi bəzi məhdudiyyətlər yaratsa da, ədəbiyyat nəzəriyyəsinin və ədəbiyyat tarixçiliyinin inkişafında faydalı olmuşdur. Lakin ədəbiyyatşünaslıqda mövcud olan maarifçi realizm, tənqidi realizm, sosialist realizmi, romantizm kimi istilahlar və onların gətirdiyi fərqlilik amilləri Azərbaycan milli ideyasının forma və məzmun xüsusiyyətlərinin aydınlaşdırılması ilə bir araya sığmır. Akademik Ramiz Mehdiyev Azərbaycan milli ideyasının səciyyəsində elmi yaradıcılıq vərdişinə çevrilmiş «izm»ləri deyil, bütövlükdə milli mədəniyyət kontekstini əsas götürməklə yeni elmi-metodoloji prinsiplərə yol açır.\nApreldən sonrakı dövrdə (1920-1988) milli maraqlar ciddi zərbə almışdır. Azərbaycan xalqının sovet xalqının bir hissəsi kimi təmsil olunması, rus dilinin millətlərarası dilə çevrilməsi, kommunist ideologiyasında milli təfəkkürə yer verilməməsi, siyasi repressiyaların milli təfəkkürün bütün əlamətlərini məhv etməsi, milli siyasi təşkilatlar yaratmaq hüququnun olmaması, milli təfəkkür modelinin inzibati-amirlik idarə sisteminin təsirinə məruz qalması – bütün bunlar müsahibə-tədqiqatda real həyatı əks etdirən, lakin milli ideyanın xeyrinə olmayan müddəalar kimi səsləndirilmişdir. Bəs belə bir vaxtda cəmiyyət çıxış yolunu nədə görə bilərdi? Şübhəsiz, siyasi səhnəyə gələcək tarixi şəxsiyyətdə!\nAkademik Ramiz Mehdiyev zəmanənin özünün kəşf etdiyi unudulmaz tarixi şəxsiyyətin - Heydər Əliyevin hakimiyyətə gəlişini həmin zəmanənin real gerçəklikləri fonunda əsaslandırır. Başlıca fakt isə ondan ibarət idi ki, Heydər Əliyev «millətin inkişaf problemlərini və milli mənafeləri həyatının mənası hesab edirdi». Məhz buna görə də müsahibə-tədqiqatdan aydınlaşır ki, güclü iqtisadi bazaya əsaslanan aqrar-sənaye respublikası statusunun əldə edilməsi, kadr potensialının formalaşması üçün həyata keçirilən əməli işlər, dövlət idarəçiliyində fəaliyyətə başlamış milli kadrlar, yaradıcı ziyalılara, elm adamlarına qayğıkeş münasibət, milli maraqların ehtiyat və ardıcıllıqla reallaşdırılması, həmçinin milli təfəkkürün inkişafı, milli mənlik şüurunun artması, mənəvi dirçəliş üçün əsas olan təhsilin keyfiyyətini yaxşılaşdırmağa yönəlmiş siyasət gələcəyə bağlı tədbirlər idi və 1991-ci ildə dövlət müstəqilliyinin əldə edilməsi üçün baza yaratmışdır.\nBeşinci mərhələ 1987-ci ilin axırları-1988-ci ilin əvvəllərindən başlamış və 1990-cı ilin yanvarına qədər davam etmişdir. Bu qısa dövr milli ideyanın inkişafı baxımından apreldən sonrakı uzun sürən dövrün sükut buzunu əritdi, Azərbaycan xalqının siyasi oyanışı və siyasi proseslərdə fəal iştirakı tarixi reallığa çevrildi. Beləliklə, qeyd edildiyi kimi, beşinci mərhələnin əsas xarakterik xüsusiyyəti milli azadlıq hərəkatına çevrilmiş xalq hərəkatının mövcudluğu idi.\nMüsahibədə 1990-cı ilin yanvar hadisələrindən başlayan və 1993-cü ilin iyununadək davam edən altıncı mərhələ Azərbaycan millətinin müstəqil dövlət yaratmaq zərurətini dərk etməsi kimi səciyyələndirilir. Bu tezis tamamilə doğrudur ki, həmin mərhələdə türkçülük anlayışı daha qabarıq formada önə çıxır və milli ideyanın yeganə forması kimi özünü göstərir. Beləliklə, «Türk dili» adlı dərsliklərin nəşri və məktəblərdə istifadəsi məhz türkçülüyün müstəsnalığı barədəki təsəvvürlərin məhsulu idi. Bu mərhələni müstəqilliyin qorunması, möhkəmləndirməsi və inkişaf yolunda ƏRƏFƏ də hesab etmək olar. İndi artıq müqayisə aparmaq mümkündür ki, ikinci ƏRƏFƏNİN birinci ƏRƏFƏDƏN üstünlüyü milli ərazi muxtariyyəti ilə bağlı hədəfin müstəqil dövlət yaratmaq zərurətinin dərki ilə əvəzlənməsindədir.\nYeddinci mərhələ 1993-cü ilin yayından 2003-cü ilədək olan illəri əhatə edir və bu mərhələnin xarakterini ictimai-siyasi sabitliyin bərqərar olması, iqtisadi artımın və siyasi inkişafın əsaslarının yaradılması təyin edir. Milli müstəqillik – suveren dövlət formulu qəti inkişaf mərhələsinə çatır və «millət» anlayışı tam şəkildə yeniləşir, Azərbaycançılıq bütün etnik qrupların ideyasına çevrilir. Nəticə isə belədir ki, «Azərbaycanın polietnik təbiəti bizim böyük sərvətimizə çevrilmişdir». Başqa bir mülahizə isə həmin fikrə söykənir: «Azərbaycan millətinin formalaşması təcrübəsinin vahid, bütöv sosial-siyasi orqanizm kimi onun tərkibinə daxil olan bütün etnoslar kontekstində öyrənilməsi humanitar elmimizin qarşısında duran ən mühüm vəzifədir». Bu mərhələ həm də milli ideyanın formalaşması prosesinin tam başa çatması ilə səciyyələnir.\nMilli ideyanın səciyyəsinin azərbaycanlıların etnogenezindən kənarda olmaması fikri də akademik Ramiz Mehdiyevin müsahibəsində tam və geniş şərh edilmişdir. Ən ciddi tezislərdən biri etnogenez termininə aydınlıq gətirilməsi; onun mənşə ilə məhdudlaşdırılmaması və etnosun bütün ömür yolunu əhatə etməsi fikrinin irəli sürülməsidir. Etnogenezin ləng inkişafı, passionar təkandan asılılığı, təbii və ictimai proseslərin təsiri altında olması, müəyyən transformasiyalardan keçməsi kimi məsələlərə də aydınlıq gətirilir. Azərbaycan millətinin bir çox ətraf etnoslardan təcriddə formalaşmasının qeyri-mümkünlüyü və burada müxtəlif layların olması qətiyyətlə bildirilir: «Hər bir azərbaycanlı müasir Azərbaycanın ərazisində yaradılmış qədim dövlətlərin varisidir». Həmçinin göstərildiyi kimi, etnosların Azərbaycan milləti şəklində birləşməsində türk elementi aparıcı rol oynamışdır.\nMüsahibədə Azərbaycan xalqının vahid etnogenez sisteminin təhlilində materialla zəngin olan Azərbaycan tarixinin öyrənilməsi tövsiyə olunur, etnogenezin öyrənilmə metodikasının əsas prinsipi – etnogenezin tərkib hissələri olan antropogenez, qlottogenez, kulturogenez komponentlərinin vahid halda araşdırılması alternativi olmayan prinsip kimi irəli sürülür.\nEyni zamanda akademik Ramiz Mehdiyev tərəfindən «millət» anlayışına tam aydınlıq gətirilir, onun dinamik xarakterə malik olması, daim inkişaf etməsi, yeni məzmun və çalarlar qazanması bütün spesifik cəhətləri ilə birgə araşdırılır. «Millət» anlayışının X1X əsrdə dini kontekstlə bağlı olması, sonralar etnik məzmun daşıması, XX əsrin əvvəllərində milli azadlıq hərəkatının proqramına daxil edilməsi, Azərbaycan Xalq Cümhuriyyəti dövründə isə siyasi məzmun qazanması, XX əsrin axırlarında – müstəqil Azərbaycan dövlətçiliyinin formalaşması zamanında millət-dövlət vəhdətinin önə çıxması kimi əsaslandırılmış fəlsəfi tezislər həm «millət» anlayışının, həm də millətin özünün yüksələn xətlə inkişafına realist elmi baxışın təzahürüdür.\nAzərbaycanlıların milli ideyasının formalaşmasında ayrı-ayrı etnosların iştirakı daxili imkanların nəticəsidirsə, həmin ideyanın tam şəkildə bərqərarının digər şərtlərindən biri milli ideyanın xarici təsirlərdən qorunmasıdır. Çox təəssüf ki, uzun illər boyu Azərbaycan milli ideyasının formalaşmasında erməni amili maneə faktoru kimi tarixə düşmüşdür. Ermənilərin tarixi əyləncə mövzusuna çevirmələri, onların süni dövlətçilik tarixinə malik olması və arxeoloji tədqiqatlara söykənməyən fərziyyələri heç bir elmi əhəmiyyət daşımır və müsahibədə də söyləndiyi kimi «Milli dövlətçiliyin dərk edilməsində onlar hələ də XX əsrin əvvəllərindəki şəraitdə ilişib qalmışlar».\nAzərbaycan milli ideyası XX1 əsrdə, şübhəsiz, demokratikləşmədən keçir. Müsahibədə deyilir: «Müasir milli ideyanı zənginləşdirən odur ki, vətəndaş özünü dövlətin bir hissəsi hesab edir, özündə dəyişikliklər üçün qüvvə görür, güclü dövlətin və güclü, iradəli liderin varlığına ehtiyac duyur. Prezident İlham Əliyev elə siyasət həyata keçirir ki, orada milli ideya özündə həm siyasi məkanın demokratikləşməsini, mütərəqqi və hərtərəfli iqtisadi inkişafı, dünya birliyinə inteqrasiyanı, həm də milli ruhu və özünəməxsusluğu qoruyub saxlamağı ehtiva edir».\nBu, bir həqiqətdir ki, dünyanın iqtisadi cəhətdən inkişaf etmiş və sivil ölkələrində demokratiya və demokratikləşmə geriyə dönməz prosesdir. Müstəqil Azərbaycan həyatı və cəmiyyəti də ən yeni uğurlarına məhz demokratiyanın dərinləşməsi ilə nail olacaqdır. Müsahibədən aydınlaşır ki, bizim ölkəmizdə demokratikləşmə milli potensialın əsası olacaq, milli potensial isə öz növbəsində yeni sivilizasiyanı bərqərar edəcəkdir. Deməli, demokratikləşmə, milli potensial və yeni sivilizasiya bir-birinin davamı olan və bir-birini tamamlayan anlayışlardır. Ona görə də akademik Ramiz Mehdiyevin Azərbaycan milli ideyası ilə bağlı elmi-nəzəri araşdırmasının aktuallığını və müasir əhəmiyyətini təyin edən cəhətlərdən biri də həmin araşdırmanın keçmişə deyil, məhz gələcəyə doğru istiqamətlənməsindədir.\nBütün hüquqlar qorunur. Yazılardan istifadə edərkən sayta istinad olunmalıdır. 2008-2018.


Azərbaycan müxalifətinin birlikləri birincilik uğrunda mübarizə aparanda dağılır- müxalifətçi lider\nSiyasət 3 Noyabr 2008 16:52 (UTC+04:00)\nAzərbaycan, Bakı, 03 noyabr/ Trend , müxbir A.Hüseynbala / Azərbaycanın müxalif Milli Birlik Hərəkatının lideri hesab edir ki, müxalifətin birlikləri birincilik uğrunda mübarizə aparanda dağılır.\n"Mən həmişə birlik olan yerdə birincilik uğrunda mübarizənin əleyhinə çıxmışam. Ona görə də, prezidentliyə müxalifətin vahid namizədi kimi irəli sürülməyimə özüm də razılaşmazdım", - bazar ertəsi Trend - a hərəkatın lideri Lalə Şövkət bildirib.\nTrend - un arayışı: Müxalifətin Əməkdaşliq Mərkəzinə "Azadlıq" bloku (Azərbaycan Xalq Cəbhəsi, Liberal, Vətəndaş və İnkişaf partiyalari), Müsavat Partiaysı və "Azərbaycan Naminə" İctimai Forum (ANİF) daxildir. Sentyabrin əvvəlində bu siyasi təşkilatlar oktyabrın 15 - də keçirilən prezident seçkisini qanunsuz tanimaq barədə birgə bəyanat imzalayiblar. Bəyanatda prezident seçkisindən sonra formalaşacaq hakimiyyət qeyri -legitim elan edilib.\nSeçkidən sonra müxalifətin daha geniş koalisiyada birləşməsi istiqamətində danışıqlar başlasa da, qarşılıqlı ittihamlar nəticəsində hələ ki müxalifətin geniş koalisiyasının yaranması baş tutmur. Lalə Şövkətin müxalifətin prezidentliyə vahid namizədi kimi irəli sürülməsi digər müxalifət liderləri tərəfindən birmənalı qarşıdanmayıb.\nŞövkət deyib ki, Azərbaycan müxalifətinin əməkdaşlığının uzunmüddətli olması üçün müzakirələr aparılır.\n"Biz Müxalifətin Əməkdaşlıq Mərkəzini yalnız prezident seçkisinə vahid münasibət üzərində qurmuşduq. İndi müxalifətin daha geniş və uzunmüddətli əməkdaşlığı ilə bağlı birliyin yaradılması ətrafında müzakirələr aparılır", - Lalə Şövkət əlavə edib.\nPrezidentliyə ALP liderinin vahid namizədliyinin irəli sürülməsi məsələsinə Müsavat Partiyasının başqanı İsa Qəmbərin razılaşmamasına gəldikdə, Lalə Şövkət deyib ki, bu, tamamilə əsassız məlumatdır.\nHacıyeva lideri olduğu partiyanın daxil olduğu "Azadlıq" blokunun da fəaliyyətini davam etdirəcəyini deyib.\n"Azadlıq" blokunun öz taktikası və strategiyası var. Bu, həm də daha dayanıqlı blokdur", - Lalə Şövkət bildirib.\nAzərbaycanın müxalif Liberal Partiyası Lalə Şövkətin rəhbərliyi ilə 1995 - ci ildə yaradılıb. Lalə Şövkət hazırda müxalifəti təmsil edən "Azadlıq" siyasi blokunun həmtəsisçisi və həmsədri, eləcə də Milli Birlik Hərəkatının rəhbəridir.\nLalə Şövkət 1993 - cü ilin iyulundan 1994 - cü ilin yazınadək Dövlət Katibi olub.


SOCAR bu ilin I rübünün qazma, hasilat və ixrac göstəricilərini açıqlayıb - SƏNAYE - Fins.az\nSOCAR bu ilin I rübünün qazma, hasilat və ixrac göstəricilərini açıqlayıb\nBu ilin yanvar-mart aylarında ölkə üzrə neft hasilatını 2,4%, təbii qaz hasilatı isə 5,2% artıb. Hasilatda müsbət dinamikanın əldə olunması qazma işlərinin artırılması ilə yanaşı, mövcud quyuların effektli istismar edilməsi və fəaliyyətsiz quyuların bərpası ilə bağlıdır.\n2018-ci ilin yanvar-mart aylarında SOCAR neft və qaz hasilatının sabit saxlanılması üzrə kompleks tədbirlərin icrasını davam etdirib. SOCAR üzrə aparılan qazma işlərinin həcmi əvvəlki ilin müvafiq dövrünə nisbətən 14% (planda nəzərdə tutulan hədəf göstərici ilə müqayisədə 13%) artıb. Nəticədə SOCAR tərəfindən qazılan 15 quyu üzrə qazmanın həcmi təqribən 40,5 min metr təşkil edib. Bundan əlavə SOCAR-ın birgə müəssisələri tərəfindən 13 quyu qazılıb. İstismar edilən quyularda geoloji - texniki tədbirlər aparılmış, 66 fəaliyyətsiz quyu istismara qaytarılıb. Bu tədbirlərin nəticəsində, 2018-ci ilin I rübü üzrə SOCAR-ın neft hasilatı sabit qalaraq, 1,8 mln. ton təşkil edib. SOCAR-ın qaz hasilatı isə I rüb üzrə təqribən 1,6 mlrd. kubmetr təşkil edib və əvvəlki ilin müvafiq göstəricisinə nisbətən 8% artıb.


Peyğəmbər(s.a.s)-ə 40 sual..(sual-9) » Qadınlar Bir Incidir! Populyar Qadın Saytı\nSəs ver: Sual-9\nHəzrəti fəxri-kainat cavab verdi: Haqq-taala hövzi-kövsəri cənnətdə mənim üçün yaratmışdır. Həmin o hovuzun böyüklüyü Safadan Yəmənədəkdir. Üç yüz fərsəx yoldur. Suyu Ərş altından gəlir. Firdousi-əlaya axar. Rəngi qardan ağ, dadı şəkərdən şirindir. Hər kim o sudan bir qurtum içərsə, heç vaxt susamaz və ölməz. Hovuzun kənarları altundan, torpağı müşki-ənbərdən, içindəki daşlar incidən və mərcandandır. Hovuvuzun kənarında qədəhlər qoyulub. Həmin qədəhlər ulduzların sayı qədərdir. Qiyamət günündə həmin qədəhlərlə ümmətimə su verməlidirlər. Xoşbəxt o kimsələrdir ki, hövzi-kövsərdən su içəcək. Tuba ağacı mənim məqamımdır. Budaqları yaqutdandır. Ağacın altı gülzardır. Cənnət əhlinin biri digərini müşahidə etmək arzusunda olsa, Tuba altına gələr, mələklər atları hazır edərlər. Onlar atları minib cənnəti seyr edərlər. Rahila


“AGTECH AND GREEN ENERGY” MÖVZUSUNDA BEYNƏLXALQ FORUMA...\n“AGTECH AND GREEN ENERGY” MÖVZUSUNDA BEYNƏLXALQ FORUMA HƏSR OLUNMUŞ MƏTBUAT KONFRANSI KEÇİRİLİB\nAzərbaycanda ilk dəfə aqrar və yaşıl texnologiyalar üzrə “AgTech and Green Energy” mövzusunda Beynəlxalq Forum keçiriləcək. Kənd Təsərrüfatı Nazirliyi tabeliyində Aqrar Tədqiqatlar Mərkəzində bu mövzuya həsr olunmuş mətbuat konfransı keçirilib.\nMətbuat konfransında çıxış edən kənd təsərrüfatı nazirinin müşaviri Şəbnəm Məmmədova ADA Universitetində keçiriləcək foruma dünyanın 16-ya yaxın ölkəsindən 40-dək xarici mütəxəssisin qatılacağını bidirib. “Yaşıl gələcək üçün innovasiyalar” şüarı altında keçiriləcək tədbirə dünyanın müxtəlif ölkələrindən aqrar və yaşıl texnologiyalar üzrə ixtisaslaşmış ən uğurlu startaplar, şirkət sahibləri, elm xadimləri və tədqiqatçılar, vençur kapitalistlər, visionmakerlər, ölkəmizdə artıq bu sahələr üzrə sözünü demiş yerli mütəxəssislər qatılacaqlar. Şəbnəm Məmmədova əlavə edib ki, “AgTech and Green Energy” forumunda energetika və aqrar texnologiyaların gələcəyi, yeni innovativ ekosistemlər və digər mövzularda panel müzakirələri aparılacaq, informativ sessiyalar keçiriləcək. Tədbir çərçivəsində həmçinin startaplar və fermerlər üçün seminarların təşkili də nəzərdə tutulur.\nEnergetika Nazirliyinin Aparat rəhbəri Zaur Məmmədov bildirib ki, tədbirə Rumıniya, Almaniya və Ukraynadan mütəxəssislər dəvət edilib. İlk dəfə bu cür tematik mövzuda keçirilən beynəlxalq forum xarici mütəxəssislərlə müasir dövrdə uğurla tətbiq olunan aqrar və yaşıl texnologiyalar, onların energetika sektoruna və aqrar sahəyə tətbiqinin yaratdığı üstünlüklər barədə fikir mübadiləsi aparmaq imkanı yaradır. Enerji effektivliyinə nail olmağın vacibliyini vurğulayan nazirlik rəsmisi bununla bağlı Energetika Nazirliyi tərəfindən xüsusi qanun layihəsinin hazırlandığını xatırladıb. Zaur Məmmədovun sözlərinə görə, ölkədə bioresurslardan istifadə potensialı çox böyükdür, bu potensialdan, xüsusilə bərpa olunan və alternativ enerji mənbələrindən yararlanmaqla daha böyük fayda əldə etmək olar. “AgTech and Green Energy” mövzusunda Beynəlxalq Forumun əhəmiyyəti barədə danışan Energetika Nazirliyinin rəsmisi əlavə edib ki, bu forum bioenerji layihələrinin təqdim olunması, startapların inkişafı baxımından yeni bir platforma rolunu oynamış olacaq.\nMətbuat konfransında media nümayəndələrinə forumun proqramı, dəvət olunmuş iştirakçılar, startaplar və fermerlər üçün keçiriləcək seminar mövzuları barədə geniş məlumat verilib.\nTarix: 07 Dekabr 2018


2020-ci ilin ən gənc milyarderləri – SİYAHI – Yenicag.Az\n2020-ci ilin ən gənc milyarderləri – SİYAHI\n2020, genc, milyoner\nForbes-in 2020-ci ildə 30 yaşa kimi olan ən gənc milyarderlərin siyahısına amerikalı model və kosmetik şirkətin qurucusu Keyli Cenner başçılıq edir.\nYenicag.az xəbər verir ki, 22 yaşlı iş qadınının sərvəti 1 milyard dollar qiymətləndirilir. Keçən il Cenner şirkəti “Kylie Cosmetics” şirkətinin 51 faizini kosmetika istehsalçısı “Coty” şirkətinə 600 milyon dollara satmışdı.\nReytinqdə ikinci yeri 23 və 24 yaşlı bacılar – Aleksandra və Katarina Andersen tutur. Onların hər biri ataları tərəfindən təsis edilmiş Norveç investisiya şirkəti “Ferd”də 42% paya sahibdir. Hər birinin vəziyyəti 1,1 milyard dollar qiymətləndirilir.\nReytinqə yeni daxil olanlar arasında Braziliyanın “Diagnosticos da America” tibb şirkətinin 1,1 milyard dollara sahib 29 yaşlı icraçı direktoru Pedro de Qodoy Bueno, “Draexlmaier” alman şirkətinin 29 yaşlı sahibi Liza Drekslmayer (1 milyard dollar); bir milyard dollarlıq sərvəti ilə “B. Braun” dərman şirkətində səhm sahibi 30 yaşlı Lüdviq Teodor Braun var.\nSiyahıdakı ən varlı gənc iş adamı 29 yaşlı irlandiyalı Con Kollison 3,2 milyard dollarlıq sərvətlə qərarlaşıb. Qardaşıl Patrik ilə birlikdə onlar “Stripe” ödəmə sistemini qurublar./Qaynarinfo/


Alimlər açıqladı — Qalstuk beyinə ziyandır '; // item += '\nAlimlər açıqladı — Qalstuk beyinə ziyandır\nAlmaniyanın Şlezviq-Qolşteyn universitet xəstəxanasının alimləri yeni tədqiqatın nəticələrini açıqlayıblar.\n“Ölkə.Az” xəbər verir ki, “Neuroradiology” jurnalında dərc edilən məqaləyə əsasən, hətta bir neçə dəqiqə qalstuk taxmaq beyinin qanla qidalanmasına mənfi təsir göstərir.\nAlimlər 30 kişi üzərində təcrübə aparıblar. Onların yarısı 15 dəqiqə qalstuk taxmalı olublar. Xüsusi qurğular vasitəsilə qalstuk taxmadan və qalstuk taxdıqdan sonra beyinin qanla təminatı izlənilib.\nMəlum olub ki, qalstuk taxanlarda beyinin qanla təminatı digər qrupa nisbətən 7.5% aşağı düşüb.


“Ramiz Mehdiyev onların hamısıyla əlli-əlliyə işləyirdi və...”\n14:18 15-02-2021 | 93 | Siyasət\nHafiz Hacıyev: "Hələ də hakimiyyətdə dövlət başçısının iradəsinin əksinə gedən adamlar var"\n“Səlim Müslümovun yiyəsi Ramiz Mehdiyev idi. Ramiz Mehdiyev onların hamısıyla əlli-əlliyə işləyirdi və qazandıqları pulların da bir hissəsini başqalarına verirdilər. Səlim Müslümov Azərbaycanda bir monopoliya yaratmışdı”.\nVersus.Az xəbər verir ki, bunu açıqlamasında Müasir Müsavat Partiyasının sədri Hafiz Hacıyev deyib.\nPartiya sədri məmurların ölkədə şəhid ailələrini və qazilərimizi incitdiyini bildirib:\n“Mən dəfələrlə bu haqda demişdim və yenə də sözümün üstündə dururam. Səlim Müslümovun yiyəsi Ramiz Mehdiyev idi. Ramiz Mehdiyev onların hamısıyla əlli-əlliyə işləyirdi və qazandıqları pulların da bir hissəsini başqalarına verirdilər. Səlim Müslümov Azərbaycanda bir monopoliya yaratmışdı. Bu gün isə onların davamçıları var. Bu gün də ölkə başçımızın uğurlu qələbəsinə kölgə salmaqdan ötrü Azərbaycanda qazi və şəhid ailələrini incidirlər ki, prezidentin şəhid və qazi ailələrinə olan müsbət münasibətinin üstündən xətt çəksinlər. Vaxtında Səlim Müslümov haqqında bunları deyəndə bəzi media orqanları məni qınayırdılar, minnətçi göndərirdilər ki, onun haqqında belə danışmayım. Amma belə deyil, mən həmişə millətimin, dövlətimin, prezidentimin mövqeyini üstün tutumuşam və onun yolunda da canımdan keçməyə hazır olmuşam. Mən bunları deyəndə isə həmişə qınaq obyekti olmuşam".\nHafiz Hacıyev vurğulayıb ki, hətta R.Mehdiyev onu çağırtdırıb başqa şöbə müdirlərinin vasitəçiliyi ilə izahatımı da alıb:\n"Amma bütün bunlara baxmayaraq əqidəmdən dönməmişəm. Ölkədə dövlət başçısının əleyhinə gedənlərlə bazarlıq etməmişəm. Əgər bunları etsəydim, indi nə kirədə, nə də ermənilərlə dəyişdiyim evdə qalmazdım”.\nH.Hacıyev deyib ki, çətin olsa da həmişə dediyi fikirlərin üstündə duracaq:\n“Ramiz Mehdiyevin təyin etdiyi kadrların hamısı ölkə prezidentinə xəyanət edir. Bu adamlardan hələ də hakimiyyətdə təmsil olunanları var, yenə dövlət başçısının iradəsinin əksinə gedirlər. Bunlar isə Azərbaycana beşinci kolon tərəfindən təyin edilmiş nazirlərdir, komitə sədrləridir. R.Mehdiyevin tapşırığı ilə müharibədə döyüşən qazilərimiz, şəhid ailələrimiz incidilir ki, onlar ruhdan düşsünlər. Bunu isə deməməyin özü dövlət başçısına xəyanət etməyə bərabərdir. Mən ona görə həmişə həyatımı, canımı, qanımı ortaya qoymuşam və dövlət başçısını bu cür bəlalardan qurtarmaq üçün həyatımı riskə atmışam. Buna görə məni qınayırlar, deyirlər ki, İlham Əliyevə niyə bu qədər xidmət edirsən? Hamı bilməlidir ki, mən ona qardaş demişəm və axıra qədər də öz mövqeyimdə qalıram. Ac da, susuz da qalsam, müəyyən çətinliklər çəksəm də mən bununla fəxr edirəm, çünki mən xalqıma, dövlətimə xidmət edirəm”.\nPartiya sədri dövlətə xəyanət edən məmurların vəzifədən uzaqlaşdırılmasının vacibliyini vurğulayıb:\n“Bu gün də hakimiyyətdə olan məmur təbəqəsi beşinci kolona xidmət edir. Ölkə başçısı çox düzgün addımlar ataraq onların bir hissəsini artıq vəzifədən uzaqlaşdırıb. Məsələn, Cahangir Əsgərovun vəzifədən uzaqlaşdırılması gündəmə gəlib, ciddi şəkildə təcili həll olunmalıdır. Rövnəq Abdullayevin, oğlunun, qohum-əqrəbasının xaricdəki varı-dövləti əlindən alınmalıdır. Dövlət Fondu yaradılmalıdır və bütün bu pullar həmin fonda köçürülməlidir. Hər halda xalq görməlidir ki, dövlət başçısı onların arzusunu yerinə yetirməkdə ötrü əlindən gələni edir. Ona görə də beşinci kolonun külli-miqdarda pulları var və onlar vasitəsilə xaricdə yayımlanan telekanallar tam fəaliyyətə başlayıb. Bir neçə gün öncə özünüz də şahidi oldunuz ki, Gültəkin Hacıbəyli R.Mehdiyevin müdafiəsinə qalxdı. Burdan mən Gültəkin xanıma demək istəyirəm ki, R.Mehdiyev xalqa bu qədər xəyanət edib və bunları kim ortaya çıxaracaq? Sizi maliyyələşdirdiyi üçünmü onu müdafiə edirsiniz? Azərbaycan dövlətinə xəyanət edən adamlar mənim düşmənimdir. Əgər dövlətə xəyanət olunubsa, biz buna qarşı çıxmalıyıq. Ona görə də bu gün yerində olmayan kadrlar var, beşinci kolonun rəhbərliyi altında Prezident Aparatında dirijor çubuğuyla fəaliyyət göstərən şöbə müdirləri var, onlar rayon icra başçılarının özbaşınalığının qarşısını almır. Bütün bu adamlar vəzifədən uzaqlaşdırılmalıdır”.\nPartiya sədri dövlətimizin əldə etdiyi qələbəni gözdən salmaq istəyən qüvvələrin mövcud olduğunu bildirib:\n“Dövlət Təhlükəsizlik Xidməti hörmətli Əli Nağıyevin rəhbərliyi altında çox uğurlu əməliyyatlar həyata keçirir. Bu həmişə belə də davam edəcək. Ölkə başçısının rəhbərliyi altında Azərbaycan Ordusu 44 günlük müharibədə çox böyük uğur əldə etdi və düşmən üzərində qələbə çaldı. Mənim yolumla gedən siyasi partiya rəhbərlərinə tövsiyəm ondan ibarətdir ki, heç olmasa 5-10 il bundan öncə dediklərimin patentini versinlər. Mənim dediklərimi bu gün onlar təkrar edirlər. Mən R.Mehdiyevin iç üzünü açanda onlar məni tənqid edirdilər. Deyirdim ki, ölkə başçısına Eldar Mahmudov xəyanət edir, onda məni “topa” tuturdular. Mən bu gün də sözümün üstündə dururam və bir neçə məmuru çıxmaq şərtiylə əksəriyyəti dövlət başçısının hakimiyyətdən getməsini istəyirlər. Ölkədə aprel-may aylarında R.Mehdiyevin əliylə qarışıqlıq yaradılması gözlənilir və bununla bağlı bizdə çox ciddi faktlar var. Hazırda mən xaricdə müalicədəyəm və müavinlərim vasitəsilə partiyamın fəaliyyəti davam edir və bu istiqamətdə əlimizdən gələni etməyə çalışırıq”. /Moderator.az/


Daha 2557 dərman vasitəsinin qiyməti təsdiqlənib - Azinforum.az İnformasiya Portalı\nAna səhifə / Kriminal / Daha 2557 dərman vasitəsinin qiyməti təsdiqlənib\nAzərbaycan Respublikasının Prezidenti cənab İlham Əliyevin tapşırığına əsasən, dərman vasitələrinin qiymətlərinin tənzimlənməsi prosesi davam etdirilir. 2016-cı il 30 iyun tarixində Tarif (qiymət) Şurasının növbəti iclası keçirilib və daha 2557 dərman vasitəsinin qiyməti təsdiqlənib.\nTarif (qiymət) Şurasının iclasında həmçinin, Azərbaycan Meliorasiya və Su Təsərrüfatı ASC-nin Samur-Abşeron kanalı istismar idarəsinin “Azərsu” ASC-yə verdiyi suyun topdansatış tarifinin qüvvədə olma müddəti 2016-ci il 1 oktyabr tarixinədək müəyyən edilmişdir.\nQərarlar və dərman vasitələrinin siyahısı Tarif (qiymət) Şurasının rəsmi internet saytının (www.tariff.gov.az) “Şuranın qərarları” və “Dərman vasitələri” bölmələrində yerləşdirilmişdir (keçid: http://tariff.gov.az/documents/DVA.pdf).\nÖncəki Uorlik Əliyevlə Sarkisyanın görüşünün hazırlandığını təsdiqlədi\nNövbəti Başıbəlalı üçəmlərdən sağ qalanı da Bakıda öldü…


Səudiyyəli jurnalistin ölümü ilə bağlı gizlin səs yazısı ortaya çıxdı – VİDEO - Medianews\nNəşr edilib: 2018/11/17 13:10 Rubrika: Gündəm Baxış sayı: 1373 Müəllif: Turan\nOktyabrın 2-də Səudiyyə Ərəbistanının İstanbuldakı Baş Konsulluğunda “Washington Post” qəzetinin müxbiri Camal Haşoqqinin qətl əmrini verən şəxsin kimliyi açıqlanıb.\nBAKU.WS xəbər verir ki, “Washington Post” qəzeti şok iddialarla gündəmə damğa vurub. Qəzet əməkdaşlarının apardığı araşdırmalardan sonra belə nəticəyə gəliblər ki, Haşoqqinin qətl əmrini Səudiyyə Ərəbistanının vəlihədi Məhəmməd bin Salman verib.\nQəzetin verdiyi xəbərə görə, sui-qəsd göstərişi şəxsən şahzadə tərəfindən verilib. Qəzet ABŞ-ın gizli cəsuslarının dinlədiyi səs yazılarını əldə edib.\nBildirilir ki, səs yazısında Məhəmməd bin Salmanın Haşoqqiyə Səudiyyə Ərəbistanına qaytımasını təklif edib. Lakin bu təklif rədd edilib. Daha sonra sonunu danışıqda şahzadə Haşoqqiyə sənədlərini almaq üçün Səudiyyə Ərəbistanının İstanbuldakı Baş Konsulluğuna getməsini təklif edib. Şahzadə bildirib ki, bu Haşoqqi üçün təhlükəsiz olacaq.\nLakin bundan əvvəl yayılan bu iddiaya şahzadə təkzib vermişdi. Məhəmməd bin Salman demişdi ki, o, Haşoqqi ilə ümumiyyətlə danışıqlar aparmayıb.\nHətta ABŞ prezidenti Donald Trampın rəsmi sorğusuna cavab olaraq Məhəmməd bin Salman Haşoqqinin konsulluğa getməsində xəbərsiz olduğunu demişdi.\nƏldə edilən bu səs yazısı isə onun cinayətlə bağlı söylədiklərində səmimi olmadığını sübut etdi.\nXatırladaq ki, “Haber7” saytı yazıb ki, Haşoqqini öldürmək üçün Səudiyyə Ərəbistanından Türkiyəyə gələn 15 nəfərlik qrupun üzvü Meşal Saad əl-Bostani paytaxt Ər-Riyada şübhəli avtomobil qəzasında ölüb. Leytenant Meşal Saad əl-Bostani Səudiyyə Ərəbistanın Hərbi-Hava Qüvvələrinin pilotu olub.\nBildirilib ki, 31 yaşlı pilot jurnalistin qətli ilə bağlı sirləri də özü ilə aparıb. O, oktyabrın 2-də özəl təyyarə ilə İstanbula gələnlərdən biri olub. Bostani “Vindham qrand” hoteldə qaldıqdan sonra yerli vaxtla 21:46-da özəl təyyarə ilə Türkiyədən ayrılıb.\n“Camal Haşoqqiyə öldürücü dozada dərman verilib. Daha sonra onu boğublar. Cəsədi parçalara ayırıblar. Jurnalistin cəsədinin hissələri konsulluqdan çıxarılıb. Bu vəhşiliyi isə 11 nəfərdən ibarət qrup həyata keçirib. Haşoqqiyə ölümqabağı əzab verənlər isə məhz 5 nəfər olub”, – deyə vəkil bildirib.\nJurnalisti əvvəl döyüblər, sonra dərmanla yatırdıb…


Ərəb (paltar) sabununun dəriyə 5 faydası! | Dəriyə qulluq | Leydi.az\nƏrəb sabunu olaraq da bilinən paltar sabununun bir çox faydaları mövcuddur. Xüsusilə də zeytun yağı və zeytundan hazırlanan ərəb sabunları yüz illərdən bəri gözəllik üçün istifadə edilən təbii vasitədir.\nƏrəb sabunu cild təmizliyində çox effektivdir. Antibakterial təsiri ilə dərini toksitlərdən və bütün qalıqlardan təmizləyir. 100% təbii olan bu sabun, tərkibindəki E vitamini sayəsində sızanaq və qara nöqtələrə qarşı effektiv bir qoruyucudur. Sağlam və qüsursuz bir cild üçün üzünüzü hər gün ərəb sabunu ilə yuya bilərsiniz. Bu təbii sabunu tərəddüd etmədən bütün dəri tipləri istifadə edə bilər, hər dəriyə uyğundur.\nCildə pilinq təsiri bağışlayır.\nƏrəb sabunu cildi təmizləməklə yanaşı, ona pilinq təsiri də verir. Tərkibində dənəciklər olmamasına rəğmən dərini bütün ölü hüceyrələrdən təmizləyir. Pilinq üçün sabunu nəmli dərinizə çəkdikdən sonra bir az gözlədib, bir kasanın içinə ovun. Bu sayədə bədəninizi dərin olaraq təmizləyib sağlam və qüsursuz bir cildə sahib ola bilərsiniz.\nQırışların qarşısını alır.\nƏrəb sabunu incə çizgilər və mimik qırışlarına qarşı effektivdir. Antioksidant təsiri olan E vitamini sayəsində dərini hamarlaşdırır və yaşlanma əlamətlərinin qarşısını alır. Eyni zamanda natrium-hidroksid kimi dəriyə zərər verən heç bir maddəyə sahib deyil. Hər gün dərinizə ərəb sabunu çəkib 5 dəqiqə gözlədin və yuyun.\nƏrəb sabunu zəngin tərkibi sayəsində dərini qidalandırır və nəmləndirir. Tərkibindəki yağ və linoleik və oleik turşular, dərinin qidalanmasını və nəmlənməsini təmin edir. Nəticə: yaxşı qidalanmış, nəmlənmiş və hamar dəri.\nDırnaqlarınız tez qırılır və saralırsa, ərəb sabunundan istifadə etməlisiniz. Ərəb sabunu dırnaqları gücləndirir və ağardır. Əllərinizi hər gün ərəb sabunu ilə yuyun, fərqi hiss edəcəksiniz.\nQeyd: Ərəb sabunu hazırlayanlar çoxdur. Bunların bəziləri sabunları qalıq yağlardan hazırlayır. Bu səbəblə doğru sabunu seçməkdə diqqətli olmalısınız.\nEv şəraitində dərinizi ağartmaq üçün 5 təbii üsul!\nərəb sabununun faydaları\npaltar sabununun faydaları\nsızanaqlar üçün ərəb sabunu\nDiod və Alexandrit lazer epilyasiya arasındakı fərqlər


ABŞ-dan Azərbaycanla bağlı tarixi dəstək - Tramp hərəkətə keçir » ww.Aydinliq.Az\nww.Aydinliq.Az » Dünya » ABŞ-dan Azərbaycanla bağlı tarixi dəstək - Tramp hərəkətə keçir\nABŞ-ın ən tanınmış düşüncə mərkəzlərindən olan Heritage Fondu (Heritage Foundation) G7 (Böyük Yeddilər) Sammiti öncəsi ABŞ Prezidenti Donald Trampın dünya liderləri ilə müzakirə etməli və siyasi dəstək almalı məsələlərin siyahısını hazırlayıb.\nHeritage Fondu qeyd edir ki, Böyük Yeddilərlə görüş zamanı ABŞ Prezidenti Donald Tramp Trans-Xəzər Boru Kəməri, o cümlədən Cənub Qaz Dəhlizi layihələrinə dünya liderlərindən siyasi dəstək almalıdır.\nSfera.az-ın diplomatik mənbələrdən əldə etdiyi məlumata görə, Bu addımı Azərbaycanın təşəbbüskarı olduğu enerji siyasətinin uğuru adlandırmaq olar.\nCənub Qaz Dəhlizi Azərbaycan qazının Cənubi Qafqaz Boru Kəməri vasitəsilə Türkiyə sərhədinə, TANAP kəməri vasitəsilə Türkiyədən Avropa sərhədinə, TAP layihəsi vasitəsi ilə Adriatik dənizindən keçərək Avropaya nəqlini nəzərdə tutur. Azərbaycan bu layihənin təşəbbüskarı və əsas lokomotividir.\nTrans-Xəzər Boru Kəməri isə Türkmənistan qazının Azərbaycana, Azərbaycandan isə Cənub Qaz Dəhlizi ilə Avropaya ixracını nəzərdə tutur.\nBu layihələrin ABŞ Prezidenti tərəfindən Avropa liderləri qarşısında qaldırılması bir daha Azərbaycanın dünya miqyasında önəmini gündəmə gətirmiş olur.\nLayihələr Azərbaycan qazının Avropaya ixracatı, eyni zamanda Azərbaycanın enerji koridoruna çevrilərək tranzitdən əldə etdiyi gəlirlərin artması baxımından müstəsna əhəmiyyət kəsb edir.\nMəlumat üçün bildirək ki, hal-hazırda Heritage Fondu dünyanın ən nüfuzlu düşüncə mərkəzidir. Bu fond Tramp Administrasiyası üzərində böyük nüfuza malikdir və verdiyi təkliflərin 80 faizi indiki ABŞ höküməti tərəfindən gerçəkləşdirilib.


Elmar Vəliyevə sui-qəsd edən təzyiqlərə məruz qalıb? – Rəsmi açıqlama – Yenicag.Az\nAna Səhifə Gündəm Elmar Vəliyevə sui-qəsd edən təzyiqlərə məruz qalıb? – Rəsmi açıqlama\nElmar Vəliyevə sui-qəsd edən təzyiqlərə məruz qalıb? - Rəsmi açıqlama\nYeni Çağ Media Qrupu – İyul 04, 2018 - 23:07\nYenicag.az-ın məlumatına görə, qurumun mətbuat xidmətinin rəhbəri Eldar Sultanov açıqlamasında bildirib ki, bəzi internet-informasiya resurslarında iyulun 3-də Gəncə şəhərində baş vermiş cinayətlə bağlı şübhəli şəxs qismində tutulmuş Yunis Səfərovun guya təsir və təzyiqlərə məruz qalması barədə yayılmış informasiyalar həqiqəti əks etdirmir.\nBaş Prokurorluq, gəncə, işgəncə, silahlı insident, təkzib,


Eldar Mahmudov: "Bakı 2015"-lə bağlı təhlükəsizlik yüksək səviyyədə təmin edilib" - Azinforum.az İnformasiya Portalı\nAna səhifə / Cəmiyyət / Eldar Mahmudov: “Bakı 2015″-lə bağlı təhlükəsizlik yüksək səviyyədə təmin edilib”\nEldar Mahmudov: “Bakı 2015″-lə bağlı təhlükəsizlik yüksək səviyyədə təmin edilib”\nMTN-nin İctimai Əlaqələr Mərkəzindən “Trend”-ə bildiriblər ki, Nazirliyin İdman və Sağlamlıq Mərkəzinin yaradılmasının 5 illiyi münasibətilə təntənəli mərasim keçirilmişdir. Tədbirdə Gənclər və idman naziri Azad Rəhimov və digər rəsmi qonaqlar iştirak ediblər.\nƏvvəlcə tədbir iştirakçıları Ümummilli lider Heydər Əliyevin əziz xatirəsini yad edib, ulu öndərin abidəsi önünə gül dəstəsi qoyublar.\nSonra mərasim iştirakçıları MTN-in İdman və Sağlamlıq Mərkəzində idmanın əksər növləri ilə məşğul olmaq üçün yaradılmış şəraitlə, o cümlədən idman meydançalarında və məşq zallarında aparılmış yenidənqurma işləri, “Titan” idman klubunun üzvlərinin respublika və beynəlxalq yarışlarda, turnirlərdə və spartakiadalarda əldə etdikləri nailiyyətləri və qazandıqları mükafatları, cox saylı medalları və kubokları əks etdirən eksponatlarla tanış olublar. Qonaqlara MTN-in İdman və Sağlamlıq Mərkəzinin maddi-texniki bazasının möhkəmləndirilməsi istiqamətində həyata keçirilən tədbirlər barədə də ətraflı məlumat verilib.\nMTN-in İdman və Sağlamlıq Mərkəzinin “Titan” idman klubunun idmançıları tərəfindən təqdim olunan əlbəyaxa döyüş və xüsusi hazırlıq növləri üzrə nümunəvi çıxışlar tədbir iştirakçıları tərəfindən maraqla qarşılanıb.\nNümunəvi çıxışlar bitdikdən sonra MTN-in Heydər Əliyev adına Akademiyasındakı “Şöhrət” muzeyində təltif olunma mərasimi keçirilib. Əvvəlcə təntənəli mərasim iştirakçıları muzeydə Ümummilli lider Heydər Əliyevin zəngin həyat və dövlətçilik fəaliyyətini əks etdirən fotostendlərlə və eksponatlarla tanış olublar.\nMilli təhlükəsizlik naziri, general-polkovnik Eldar Mahmudov MTN-in İdman və Sağlamlıq Mərkəzinin əməkdaşlarını, “Titan” idman klubunun üzvlərini bir daha təbrik edib, onlara Azərbaycanın idman nüfuzunun yüksəldilməsi, ölkəmizin bayrağının daim ucalarda dalğalanması naminə əzmkar fəaliyyətlərində yeni-yeni nailiyyətlər arzulayıb.\nBildirilib ki, Azərbaycanda idmanın inkişafı və ardıcıl uğurları ümummilli lider Heydər Əliyevin adı ilə sıx bağlıdır. Fiziki və mənəvi sağlamlığa bir prizmadan baxan Ulu öndərin Azərbaycana rəhbərlik etdiyi illərdə ölkədə idman və bədən tərbiyəsi işi kütləvi xarakter alıb. Ümummilli liderin siyasətini uğurla davam etdirən Azərbaycan Respublikasının prezidenti cənab İlham Əliyevin diqqət və qayğısı sayəsində Azərbaycanda idmanın yeni və sürətli inkişaf mərhələsi başlanıb. Respublikanın idman potensialının gücləndirilməsi və beynəlxalq arenaya çıxarılması üçün səmərəli siyasət xətti həyata keçirilir.\nQeyd olunub ki, dövlət başçısı İlham Əliyevin rəhbərliyi ilə respublikada başlanan milli olimpiya hərəkatının əhəmiyyəti ölçüyəgəlməzdir. Hazırda respublikanın hər tərəfində müasir və beynəlxalq standartlara cavab verən Olimpiya İdman Kompleksləri, idman sağlamlıq mərkəzləri tikilərək peşəkar idmançıların, habelə həvəskarların istifadəsinə verilir. Çünki həm fiziki, həm də mənəvi cəhətdən sağlam nəslin yetişdirilməsi dövlətimizin gənclər və idman siyasətinin başlıca prinsipidir və bu işdə idmanın kompleks təşkilinin çox böyük rolu var. Məşhur bir ifadədə deyildiyi kimi: «Sağlam bədəndə sağlam ruh olar».\nSon illərdə paytaxt Bakı ilə yanaşı, regionlarda da inşa olunan nəhəng idman mərkəzləri Azərbaycanın idman potensialının nümayişi, eləcə də gənclərin bu sahəyə meylinin artmasının göstəricisidir. Ölkəmizdə bu cür idman obyektlərinin tikilib istifadəyə verilməsinin bir məqsədi var: gənc nəslin sağlam böyüməsi və yetişməsi. Həmçinin, Azərbaycanın yüksək səviyyəli beynəlxalq yarışların, mötəbər turnirlərin keçirildiyi idman ölkəsi kimi nüfuzunun daha da genişlənməsi.\n2015-ci ildə Birinci Avropa Oyunlarına ev sahibliyi edəcək Azərbaycan Respublikasında bu böyük tədbirin yüksək səviyyədə təşkili üçün yeni idman arenalarının və komplekslərinin açıldığını, mövcud idman obyektlərinın əsaslı təmir edildiyini və infrastrukturun daha da genişləndirildiyini qeyd edən nazir Eldar Mahmudov bildirib ki, bütün bunlar Azərbaycanda təhlükəsizliyin yüksək səviyyədə təmin edildiyini bir daha təsdiqləyir, ölkəmizin mötəbər idman yarışlarını, beynəlxalq turnirləri, Avropa və dünya çempionatlarını təşkil etməyə qadir olduğunu sübut edir.\nSon illər ərzində idmançılarımız böyük uğurlar qazanıblar. Əlbəttə ki, ölkə idmanının sürətli inkişafında və əldə edilən uğurlu nəticələrdə Azərbaycanın birinci xanımı, I Avropa Oyunlarının Təşkilat Komitəsinin sədri Mehriban Əliyevanın önəmli xidmətləri xüsusi qeyd edilməlidir.\nNazir Eldar Mahmudov sağlamlığın, fiziki və döyüş hazırlığının təhlükəsizlik orqanlarının əməkdaşlarının peşəkar fəaliyyəti üçün mühüm əhəmiyyət daşıdığını, bu sahəyə diqqətin xeyli artırıldığını qeyd edib. Bu işin daha məqsədyönlü təşkili üçün Azərbaycan Respublikasının prezidenti İlham Əliyevin 19 aprel 2010-cu il tarixdə imzaladığı fərmanla Milli Təhlükəsizlik Nazirliyinin İdman və Sağlamlıq Mərkəzi yaradılıb. Milli təhlükəsizlik orqanlarının əməkdaşları olan idmançılarımızın uğurları ildən-ilə artır. Onların həm respublika səviyyəli, həm də beynəlxalq yarışlarda qazandıqları medallar hamımızı sevindirir.\nMilli Təhlükəsizlik Nazirliyinin əməkdaşları son on ildə müxtəlif yarışlarda ümumilikdə 47 qızıl, 42 gümüş və 33 bürünc medal qazanıblar. Bütün turnirlərdə, eləcə də, İdman və Sağlamlıq Mərkəzində idmanın müxtəlif növləri üzrə yarışların təşkilində Azərbaycan Respublikası İdman və Gənclər Nazirliyinin dəstəyini biz yüksək qiymətləndiririk. İnanırıq ki, gənclərimiz bütün qüvvə və imkanlarını səfərbər edəcək, Azərbaycanın hərtərəfli tərəqqisi naminə əzmlə çalışacaqlar. Həm təhsildə, əməliyyat-xidməti fəaliyyətdə, həm də idman sahəsində yeni uğurlar qazanacaqlar.\nGənclər və idman naziri Azad Rəhimov çıxış edərək bildirib ki, ulu öndər Heydər Əliyevin siyasi kursunun layiqli davamçısı, Azərbaycan Respublikasının prezidenti İlham Əliyevin rəhbərliyi ilə ölkəmizdə həyata keçirilən uğurlu, məqsədyönlü və davamlı sosial siyasət bədən tərbiyəsi və idmanın inkişafında da mühüm rol oynayıb. Bu sahədə müasir qanunvericilik bazasının yaradılması, effektiv idarəetmə sisteminin formalaşdırılması, maddi-texniki bazanın inkişafı istiqamətində dövlət tərəfindən həyata keçirilmiş islahatlar Azərbaycan idmanının beynəlxalq miqyasda uğurları üçün yol açıb. Bunun nəticəsi olaraq Azərbaycan Respublikası bir şox mötəbər beynəlxalq yarışları uğurla təşkil edib və gələcəkdə də bu cür tədbirlərin həyata keçirilməsi üçün yüksək etimad qazanıb.\nİdmana dövlət qayğısının idmançılarımızın beynəlxalq yarışlarda əldə etdikləri nəticələrə də müsbət təsir göstərdiyini bildirən nazir Azad Rəhimov, istər böyüklərin Olimpiya Oyunlarında, istərsə də yeniyetmələrin Olimpiya Oyunlarında hər dəfə idmançılarımızın qazandıqları medalların sayının əvvəlkindən çox olduğunu diqqətə çatdırıb.\nAzərbaycan Respublikasının idman sahəsində uğurlarına verilən ən yüksək qiymət isə ilk Avropa Oyunlarının Bakıda keçirilməsidir. Bu istiqamətdə I Avropa Oyunlarının Təşkilat Komitəsinin sədri Mehriban xanım Əliyevanın fəaliyyətini xüsusi qeyd edən nazir Azad Rəhimov, idmanın surətli inkişafının, eyni zamanda, müasir idman infrastrukturunun yaradılması ilə də müşahidə olunduğunu vurğulayıb. Paytaxtla yanaşı, bölgələrdə də Olimpiya mərkəzləri, ayrı-ayrı idman növləri ilə məşğul olmaq üçün bina və tikililər ücaldılır. Bu isə idmanla yanaşı, bədən tərbiyəsinin də inkişafı üçün etibarlı zəmin yaradır.\nAzərbaycan Respublikasında keçiriləcək beynəlxalq yarışlar üçün mövcud infrastukturu daha da təkmilləşdirmək, idmanın və bədən tərbiyəsinin normativ hüquqi bazasını müasir tələblər səviyyəsinə çatdırmaq, bədən tərbiyəsinin daha da kütləviləşdirilməsini təmin etmək, bu sahədə həyata keçiriləcək təşkilatı, maliyyə və hüquqi tədbirləri qabaqcıl standartlara uyğun təşkil etmək məqsədilə, Azərbaycan Respublikası prezidentinin 2012-ci il 29 dekabr tarixli fərmanı ilə təsdiq edilmiş “Azərbaycan 2020: Gələcəyə baxış” İnkişaf Konsepsiyası”nda “2015-2018-ci illərdə Azərbaycan Respublikasında bədən tərbiyəsi və idmanın inkişafı Dövlət Proqramı”nın həyata keçirilməsi nəzərdə tutulub.\nGənclər və idman naziri bu baxımdan Milli Təhlükəsizlik Nazirliyində əməkdaşların döyüş və fiziki hazırlqlarının yüksək səviyyədə saxlanılması, onların respublika və beynəlxalq arenalarda Azərbaycanın idman nüfuzunun qorunması, layiqincə təmsil etmələri üçün bütün lazımi şəraitin yaradılığını xüsusi qeyd edib. O, MTN-in İdman və Sağlamlıq Mərkəzinin əməkdaşlarına, “Titan” idman klubunun üzvlərinə bundan sonra da Azərbaycanın bayrağını yüksəklərdə saxlamağı və yeni qələbələr qazanmağı arzulayıb.\nSonra xidməti fəaliyyətdə və idmanın inkişafında əldə etdikləri yüksək nailiyyətlərə görə MTN-in İdman və Sağlamlıq Mərkəzinin bir qrup əməkdaşının “Qüsursuz xidmətə görə” və “Hərbi xidmətdə fərqlənməyə görə” medalları, “Fəxri bədən tərbiyəsi və idman işçisi”, “Əməkdar idman ustası”, “Əməkdar məşqçi” və “İdman ustası” fəxri adları və idman dərəcəsi ilə təltif edilmələri barədə müvafiq olaraq milli təhlükəsizlik naziri general-polkovnik Eldar Mahmudovun və Gənclər və idman naziri Azad Rəhimovun əmrləri elan olunub.\nMTN-in İdman və Sağlamlıq Mərkəzinin əməkdaşlarına təltifləri və mükafatları general-polkovnik Eldar Mahmudov və Gənclər və idman naziri Azad Rəhimov təqdim ediblər. Azərbaycan Universal Döyüş Federasiyasının prezidenti Azər Həsənov “Beynəlxalq Universal Döyüş Federasiyasının Fəxri Mükafatı”nı Milli təhlükəsizlik naziri Eldar Mahmudova və Gənclər və idman naziri Azad Rəhimova təqdim edib. Xatirə şəkli çəkdirilib.\nMTN-in İdman və Sağlamlıq Mərkəzinin rəisi, polkovnik-leytenant Vahid Ağakişiyev idmançılara göstərilən xüsusi diqqət və qayğıya görə “Titan” idman klubunun bütün üzvləri adından minnətdarlığını bildirib.\nSonda Mərkəzin fəaliyyətinə həsr edilmiş “Yeni qələbələrə doğru” sənədli filmi nümayiş etdirilib.\nÖncəki Generalın oğlu təcridxanaya köçürüldü\nNövbəti Baba Tağıyev Avropa Parlamentinin qərarını sərt tənqid etdi – MƏTN\nSon vaxtlar ölkədə əlillik dərəcələrinin verilməsi ilə bağlı problem və müzakirələr səngimir. Əlillik dərəcəsi təyin …


Azərbaycanda superqiymətə dəfn xərcləri\nBakı. 17 dekabr. REPORT.AZ/ Son illərdə Azərbaycanda yas xərcləri həddən artıq artıb. Yəqin ona görə də “ölmək yaşamaqdan baha başa gəlir” kimi məsəllər yaranır.\n“Report”un Azərbaycanda bir insanın dəfn edilməsi üçün nə qədər xərc çəkilməsi barədə apardığı araşdırma da göstərib ki, ölünün çiyinlərdə getdiyi hər addım puldur.\nÜz tutduğumuz “Göy” məsciddən bildirdilər ki, dünyasını dəyişmiş şəxsin yuyulması bütün kommunal xərclərlə birlikdə 50 manata başa gəlir.\n“Təzə Pir” məscidində də mərhumun yuyulması 50 manata başa gəlir. Bu qiymətə kəfən istifadəsi, sidr-kafir, pambıq, kommunal xərclər daxildir. Məscidin meyitxanasında fəaliyyət göstərən meyit saxlama kamerasının bir günlük qiyməti isə 20 manatdır. Məsciddə yalnız cənazə namazının qılınması pulsuzdur.\nÇadırların qiyməti isə adam sayına, böyüklüyünə və şəraitinə görə dəyişir. Burada VİP çadırın qiyməti 1500 manatdır, amma “tanışlıqla” bu qiyməti 1200 manata da endirmək olar. VİP çadırın içərsində döşəmə, kondisioner, soba, xalça və mərasim üçün zəruri olan digər bütün şəraiti olur. Maddi imkanı daha çox olanlar ofisiant, qabyuyan, aşpaz və s. də cəlb edə bilər. Bütün bu xidmətlərin qiyməti çadırın ödənişindən ayrı hesablanır.\nVİP çadıra imkanı çatmayanlar üçün isə “ağ dəri” çadırı təklif edilir. Bunu bizə çadır icarəsi ilə məşğul olan Elşad deyir: “Bu çadırı sizin üçün 600 manata təşkil edərik. Ümumilikdə, 200 nəfərlik çadırın qiyməti günlük 300 manata, 100 nəfərlik isə 200 manata başa gələcək. Adi böyük çadırın qiyməti günlük 600 manatdır. Bu qiymətlər çadırın kirayəsi üçün günlük hesablanır. Yas mərasiminin birinci günündə adambaşına qiymət 5 manatdır və yalnız çay dəsgahı verilir. İkinci gündə yemək verildiyi üçün qiymət adambaşına 10 manatdan hesablanır”.\nDaha sonra başdaşının qiyməti ilə maraqlanmaq üçün üz tutduq “Yasamal” qəbiristanlığına. Qəbiristanlıqda çalışan Zaur adlı şəxs qara mərmərin qiymətinin 1200 manatdan başladığını bildirdi: “Hər qəbiristanlığın öz qiyməti var, qara mərmərin ekran formalı komplektinin qiyməti 1300-1350 manatdan başlayır. Qırmızı mərmərin ekran formalısı ikiqat baha başa gəlir, yəni, təxminən 2500 manatdan başlayır”.\nBaşdaşında şəkil yerinə yonulma heykəlin qoyulması isə 6 min manatdan bahadır. Bunu da Zaur deyir: “Burada da qiymət heykəlin böyüklüyünə görə dəyişir. Çünki heykəl formalı başdaşıların qiyməti metrlə hesablanır. Təxmini standart şəkil formatında heykəlin yonulması 6 min manatdan başlayır. Bu heykəlləri AMEA-nın peşəkar heykəltəraşları hazırlayır. Sadə ağ mərmərdən olan başdaşıların qiyməti isə 800 manatdan başlayır. Amma bu daşlar qənd kimi olur və tez ovulduğu üçün məsləhət görülmür”.\nBakı Şəhər Mənzil Kommunal Təsərrüfatı Departamentinin Əhaliyə Vətəndaşlıq Xidməti Trestinin baş mühəndisi Sabir Həsənov “Report”a açıqlamasında təmsil olunduğu qurumun paytaxtda ümumilikdə 32 qəbiristanlığa nəzarət etdiyini qeyd edib: “Bunlardan ikisi fəxri xiyaban, ikisi şəhidlər xiyabanı, yerdə qalanları isə şəhər qəbiristanlıqlarıdır: Dünyasını dəyişmiş şəxslər üçün idarəmizin nəzarəti altında olan qəbiristanlıqlarda yer pulunun qiyməti standartdır. Yəni, bir yer üçün 63 manat (qəbrin qazılması və dəfn edilməsi bu qiymətə daxildir), qeyri-müsəlman milləti üçün 79 manat (bu ödənişə tabutun qiyməti də daxildir) dövlət rüsumu ödənilir. Amma bu rüsuma materialların qiyməti daxil deyil. Qəbrin material xərcləri (2-3 kisə sement, qum, 30-50 ədəd qalın əhəng daşı) təxminən 75 manata başa gəlir”.\nBaş mühəndisin dediklərinə görə, kimsəsizlər yalnız “Hövsan” qəbirstanlığında dəfn edilir: “Bu proses üçün bizim dəfn büromuz var. Bütün lazımi işləri onlar yerinə yetirirlər”.\nAzərbaycanda superqiymətə dəfn xərcləri


Fənərli baba – Aybəy | SENET.AZ\nBuradasınız: Ana səhifə / OxucuKlubu / Redaktorun seçimi / Ədəbiyyat / Fənərli baba – Aybəy\nFənərli baba – Aybəy\n23 İyun 2017 12 Baxış\nSenet.az oxucularına “Ustad” jurnalının “Ədəbiyyat” rubrikasından, Ülviyyə Heydərovanın tərcüməsində “Aybəy – Fənərli baba” yazısını təqdim edir.\nDar küçənin tənha axşamını Tursunkul əminin köhnə qapısının üzərində quraşdırılan fənər işıqlandırırdı. Onu hər axşam bəstə boy, üzü qırış qoca yandırırdı. Biz ona fənərli baba deyərdik. Sakit bir kişi idi, elə bil ağzında dili yox idi. O, əlində kiçik nərdivarla gələr, kəndirbaz kimi dırmaşar, cibindən kirli yaylıq çıxarıb fənərin şüşəsini silər, onu yandırandan sonra aşağı enərdi. Sonra nərdivanı əyilmiş kürəyinə keçirər və bir an gözdən itərdi.\nFənər üçün dirək düzələn gündən biz məhəllə uşaqları sevinmişdik. Böyük maraqla gözlərimizi ona dikmişdik. Amma bu maraq çox uzun çəkmədi. Bir müddət sonra fənər artıq heç kimin yadına düşmürdü. Üstəlik onun üstündə məhəllə uşaqları ilə özümüz də bilmədən düşmən kəsildik. Hamımız yığışıb əvvəlcə fənərə doppımızı  atardıq. Doppıyla sərrast vuran uşaq mahir nişançı olmasıyla fəxr edərdi. Çox keçmədi bundan da bezdik. Çünki ipəklə gözəl bəzənən doppıy fənərin başına düşəndə cürbəcür rəngə boyanırdı ki, sanki bizimlə oynayırdı. Biz də əlimizə keçən kiçik daş parçasıyla fənərə hücum çəkirdik. Beləcə, o daha da əldən düşürdü. Bir daş qırıntısı belə onun “gözünü” yaralayırdı. Fənərli baba da məcbur olub, fənərə həftədə üç-dörd dəfə yeni “gözlük” alırdı. O gedəndən sonra biz yeni “gözü” bir də çıxarardıq. Buna belə, fənərli baba bizə bir kəlmə də deməzdi. Onun susmasından qəzəblənir, bizi qovmasını, tutmaq üçün gözləməsini, hətta birimizi döyməsini arzulayırdıq. Amma istəklərimizin heç biri həyata keçmirdi.\nBir gün axşama yaxın küçə uşaqlarla dolu idi. Aramızdan ən qorxmazı, ən şəfqətsizi topal Qasım:\n– Uşaqlar, dedi.\nYeni bir şey gözləyirmiş kimi toz içində olan üzümüzü onun gözlərinə tuşladıq.\n– Bir az sonra “fənərli baba” gələcək. Gəlin, qıraq.\nƏliylə bir şey axtarmağa başladı. Əllərimiz elə bil himə bənd idi. Vızıltıyla uçan daş parçaları fənərin bütün gözlərini “yaraladı”. Bir az keçəndən sonra fənərli babanın kiçik gövdəsi yaxınlaşmağa başladı.\n– Ay dəli uşaqlarım, bu nə işdir? Fənərə əl vursaz nə olacaq? Olmazmı ki, o yuxarıda, siz də yerdə oynayasız?\nUşaqlar səsini kəsdilər.\n– İndi siz uşaqsınız, istədiyiniz hər şeyi gözləriniz görür. Gecə də, gündüz də sizin üçün eynidir. Gecə namazı olmadan ananızın qucağında mışıl-mışıl yuxuya gedəcəksiz. Amma fənər biz qocalar üçün çox önəmlidir, dedi.\nUşaqlar qocaya baxdılar.\n– Dünən axşam güclü yağış yağırdı. Bura gəlmişdim, küçə qaranlıq idi. Fənərin şüşəsi sındığına görə külək onu söndürmüşdü. Çayın kənarına gələndə suda gözümə nəsə dəydi. Bu nədir deyə fənərlə çaya baxdım, məndən də qoca bir adam çaydan çıxa bilmirdi. Tez ona kömək etdim, əlindən tutdum, güclə çaydan çıxartdım. Üst-başı palçıq içindəydi, çox islanmışdı.\n– Onun saqqalı, üzü də palçığa batmışdı?\n– Hə, eləydi. Onu evimə apardım, – qoca söylədi.\nFənərli babanın dedikləri gözümün qabağında canlandı. Topal Qasım:\n– Yalandı, yalandı, – deyə bağırdı.\n– Düzdür, – deyə cavab verdilər.\n– Əgər yenə bir uşaq fənərin “gözünü” çıxartsa, biz onu tutub, əmiyə təhvil verərik, – deyə Əhməd özünü qabağa verdi.\n– İnşallah! Bundan sonra sındırmazsız.\n– Xeyir, – dedik.\nO, kiçik nərdivanı çiyninə salıb qaranlıqda gözdən itdi. Həmin hadisədən sonra fənərə toxunan olmadı. İndi onun yerində naqillə bağlanan, yumurtadan bir az böyük olan elektrik lampası yanır. Onu kimsənin yandırmasına ehtiyac yoxdur, nəinki kibrit, heç fənər yağı da lazım deyil. Daha uşaqlar da onu daşlamır. Elektrik lampanın işığında gəzəndə uşaqlığımın bir parçasını, fənərli babanı xatırlayıram.\nÖzbək mlli baş geyimi\nƏvvəlki yazı “Talış” hekayəsi – Mövlud Mövlud\nNövbəti yazı Gənc yazarların poeziya gecəsi keçiriləcək


Krasnayarsk " Azərbaycan - Milli Mədəni Muxtariyyət " ictimayi təşkilatının Respublika günü ilə bağlı təbriki » Azdaily.az\nBu gün ölkəmizdə 28 may respublika günü qeyd olunur. 1918-ci il mayın 28-də müsəlman şərqində ilk parlamentli Respublika və ilk demokratik, hüquqi və dünyəvi dövlət olan Azərbaycan xalq cümhuriyyəti yaradıldı. Dünyanın hər yerində yaşayan azərbaycanlılar bayram əhval-ruhiyyəsindədir. Müxtəlif ölkələrdə fəaliyyət göstərən Azərbaycan icması bayram münasibət ilə tədbirlər keçirir.Yaşadıqları ölkənin insanlarına Azərbaycan həqiqətlərini çatdırmaqda bütün imkanlarını səfərbər edirlər.\nAxın.az-ın əməkdaşı Krasnoyarsk diyarında fəaliyyət göstərən "Azərbaycan Milli - Mədəni Muxtariyyat" ictimai birliyinin sədri Krasnoyarsk şəhər şurasının deputatı, Krasnoyarsk vilayətinin Ağır Atletika federasiyasının prezidenti Taleh Məmmədov və Krasnayarsk şəhərində yaşayan "Azərbaycan Milli - Mədəni Muxtariyyat" ictimai birliyinin müavini,Tikinti və Ticarət ilə məçqul olan iş adamı ,ictimai fəal Nəsimi Həsənovla əlaqə saxlayıb. Taleh Mahmudov və Nəsimi Həsənov 28 may Respublika gününü xüsusi təntənə ilə qeyd etdiklərini, təşkil etdikləri bayram tədbirində yerli kütləvi - informasiya nümayəndələrinin və nüfuzlu ictimai xadimlərin iştirakını təşkil etməklərini söyləməklə yanaşı Vətən müharibəsində qazanılmış dastan kimi zəfərin sevinci ilə xalqımızı Respublika günü münasibəti ilə təbrik edirlər.\nQeyd edək ki, Nəsimi Həsənov və Taleh Məmmədov birinci Qarabağ və 44 günlük Vətən Müharibəsində ordumuza göstərdikləri maddi yardım və mənəvi dəstəyə görə xüsusi fərqləniblər. “ Bu qədər şərəfli zəngin irsə sahib olan bir millətin nümayəndəsi olmağımızla qurur duyuruq “ Taleh Məmmədov, Nəsimi Həsənov .\n"Azərbaycan Milli - Mədəni Muxtariyyat" ictimai birliyinin sədri Taleh Mahmudov\n"Azərbaycan Milli - Mədəni Muxtariyyat" ictimai birliyinin sədr müavini Nəsimi Həsənov


Abşeronda iki nəfərin öldüyü kütləvi dava ilə bağlı istintaq başa çatıb\n31 mart, 2021 [09:53]\nAbşeronda qətl və xəsarətlə nəticələnən kütləvi dava ilə bağlı başlanan iki cinayət işi üzrə ibtidai istintaq başa çatıb.\nBakı Ağır Cinayətlər Məhkəməsinə göndərilən cinayət işlərinə hakim İlham Mahmudov və hakim Mirzə Xankişiyevin sədrlik etdiyi kollegiyalar baxacaq.\nQeyd edək ki, hadisə ötən il iyulun 25-i saat 19 radələrində Xırdalan şəhəri ərazisində baş verib.\n1991-ci il təvəllüdlü Hüseynağa Yaqubov və 1975-ci il təvəllüdlü Məmməd Məmmədovun aldıqları bıçaq xəsarətlərindən ölmələri, bir neçə şəxsin isə ağır dərəcəli müxtəlif bədən xəsarətləri ilə xəstəxanaya yerləşdirilmələri barədə Abşeron Rayon Prokurorluğunda məlumat daxil olub.\nTəqsirləndirilən şəxslərə CM-nin müvafiq maddələri ilə ittiham verilib.(report)


O məzarlara baş çəkmək istəyirəm\n12:24 31-08-2018 | 366 | Qarabağ\nBu gün Böyük Vətənimizin - Azərbaycanımızın bir parçası olan Qubadlı rayonunun Ermənistan Respublikasının silahlı qüvvələri, faşist gücləri tərəfindən işğal edildiyi gündür.\nQubadlı mənim doğulduğum, ilk təhsilimi aldığım, azərbaycanlı olduğumu dərk etdiyim, ermənilərdən daha fərqli, daha yaxşı millət olduğumuzu anlayıb qürur duyduğum məmləkətimdir, yurd yerimdir.\nMən məşhur Xanlıq kəndində doğulmuşam. İstər kəndimin və rayonumuzun, istərsə də bütövlükdə Qarabağımızın müdafiəsi uğrunda döyüşlərdə iştirak etmişəm. Və bunu da qəti şəkildə bilirəm ki, müharibə hələ bitməyib. Böyük müharibə hələ qabaqdadır. Biz sadəcə, müharibənin birinci mərhələsini uduzmuşuq. Özü də ermənilərə yox, onların havadarlarına uduzmuşuq. Erməni kimdir ki, onlara uduzaq da?\nXaraktercə qorxaq və xain olan erməni millətinin başbilənləri yaxşı başa düşürlər ki, əgər böyük dövlətlər tərəfindən Ermənistana gizli və ya açıq surətdə dəstək olmazsa, Azərbaycan xalqı millətçilik, antitürkçülük azarına tutulmuş erməniləri çox qısa bir zamanda yerində oturtdura bilər. Bu həqiqəti sıravi ermənilər özləri də yaxşı başa düşürlər. Və daim qorxu, səksəkə içində yaşayırlar. Çünki bilirlər ki, əgər sülh danışıqları nəticəsiz bitərsə, Azərbaycan Ordusu gec-tez antiterror əməliyyatına başlayacaq, Qarabağı işğalçı, separatçı ermənilərdən təmizləyəcək.\nOdur ki, mən də, mənim qazi dostlarım, keçmiş döyüş yoldaşlarım da 2-ci Qarabağ Müharibəsinin başlanacağı günü səbrsizliklə gözləyirik. Mənim dədələrimin, babalarımın məzarları Xanlıq kəndindədir. Mən o məzarlara baş çəkmək istəyirəm. Ordumuzun azad edəcəyi torpaqları qarış-qarış gəzmək arzusu ilə yaşayıram.\nİnşAllah, o gün gələcək! Mütləq gələcək!


Sabahinfo.az | “FACEBOOK” GÜNDƏMİ\nAdama potensial mossenik kimi baxilir... Gelin , ozumuze hormet qoyaq...!"\nSənan Nəcəfov: "İlahi, insan nə qədər savadsız və savadsızlığına rəğmən özündən müştəbeh, müştəbehlikdən isə qudurğan ola bilər?\nXalqın "YANIdasız"- ay bədbəxt, hələ Xalqın yanında ol, sonra sızarsan. Sözü necə eşidirlərsə, necə şivə və ləhcə ilə deyirlərsə, elə də yazırlar. Və özlərini də blogger sayırlar e, bu təkər qaraldanlar.\nİkinci cavab başqa mövzudu. Bunlar hamısı kiçik faşist, manyak, qaniçənlərdilər. Yəqin ki, eşitmisiniz, Afrikanın Banan respublikalarından birində rəhbər olmuş adamyeyən prezident "seçki" təşkil edir. Bu adamyeyəndən əlavə 3-4 nəfər namizəd də olur. Yani adamyeyən demokratdır da. Seçki bülletenində adamyeyənin adı 18-20-lik şriftlə, rəqiblərinin adı isə lupa ilə görünə biləcək qədər kiçik yazılır.\nİndi bu küçük adamyeyənlər də eynisini edir. Misal üçün gətirdiyim sorğunun sualları etdikləriyüzdən biridir. Bunun əlində yalnız bir səhifə var belə seçim verir. Görün səlahiyyət sahibi olarsa nə baş verər? Və bu savadsız tipaj iddialıdır ee."\nXəqani Səfəroğlu: "3 şey heç vaxt geri qayıtmır: Vaxt, söz, imkan..."\nFərqanə Mehmanqızı: İdeal insanlar yoxdur sevdiyimiz insanlar var..Günaydin sevdiyimiz insanlar"\nSamir Əliyev: "Bu günə qədər əksəriyyət özünü potensial kompensasiya alacaq şəxslər sırasında görürdü. Bu gün məlum oldu ki, xeyli insan kompensasiya və güzəştli ödəniş hüququndan kənarda qalıb".\nSahib Məmmədov: "Bir neçə gün əvvəl Ayna Sultaonovanın abidəsinin sol hissəsində dəmir-beton və daş konstruksiyalı binanın tikilməsi ilə bağlı yazı yazmışdım. Dar xiyabanda belə tkinti heç bir tikinti qaydalarına uyğun deyil. Ərtaf görnüşə ciddi xələl gətirir. Bundan əvvəl isə xiyabanın ərtafını hasarlamışdılar və ağaclara bir neçə il idi su verilmirdi. Mən bu barədə facebook hesabımda ötən ilin yayında yazıb xəbərdarlıq da etmişdim. İndi ağacların bir hissəsi quruyub və ETSN təbii ki, icazəverib ki, kəsin quru ağacları. Yerində də yondəmsiz bina tikilməsinə Azərbaycan Respublikasının Dövlət Şəhərsalma və Arxitektura Komitəsi ya icazə verib, ya da sadəcə göz yumur. Mən bunu yazdıqdan sonra bəzi KİV-lər bu məsləni ictimailəşdirdi. Orqanlar başladılar bir-birinin üstünə atmağı. Nəhayət əks -hücuma keçiblər. Hətta bəzi KİV-ləri də bu əks -hücum kampaniyasına cəlb ediblər. Buyurun "Bizim Yol" qəzetinin yanaşmasına görə burda hər şey əladır".\nNigar M. Məhərrəmova: "Yaxşı üsul tapmışam, rəsmilərdən kimsə danışmayanda deyirəm yerlinəm. Bizdə yerlipərəstlik güclüdür deyə, telefonun o başından bir dil açılır ki".\nQadir İbrahimli: "ABŞ səfiri deyir ki, Azərbaycan narkotiklərlə mübarizədə dünya lideridir...Babat məzələnib"\nÜzümüzdə yaşayan böcəklər\nMüxtəlif heyvan növləri arasındakı dostluqlar\nXanımlar üçün gözəl imkan\nSaatlarla serial izləyib sonra özünüzü günahkar hiss edirsiniz?\nPuşkinin “murdar şey” adlandırdığı içki barədə bilmədikləriniz\nSahiblərinin "borclarına görə" itlər hərraca çıxarılıb\nKoronavirus qorxusu kütləvi nikaha daxil olanlara mane ola bilmədi\nAyxandan məntiq həlli - VİDEO\n"Millli Şura"nın qeybətxana şousu davam edir - VİDEO\nEşitmə məhdudiyyəti olan şəxslər məlumatlandırılacaq\nRUFİZ QONAQOV " Bu kimi mühüm görüşlərin keçirilməsi ölkədə həmdə həmrəylik nümayişidir " -Açıqlama\nDeputat: “Azərbaycan torpağında ikinci erməni dövlətinin yaranmasına imkan verilməyəcək”\nHacıqabulda xüsusi karantin rejimi tələblərinin yerində yoxlanılması məqsədi ilə reydlər davam etdirilir - Foto\nÜlvi Quliyev Zöhrab Mnatsakanyanın Xankəndinə səfərini şərh etdi\n"Biz vətəndaşlar dövlət başçımızın ətrafında sıx birləşməliyik"\n"Ali baş komandana yekdil formada, birmənalı etimad mövcuddur"\nDini Komitə sədri icra başçısının dayandırdığı yas mərasimindən DANIŞDI\nKəbəyə toxunmaq və öpmək qadağan edildi 2020-07-08 11:45:25


17-04-2019 03:15 - Sia.az - Hadisə 6\nGöygöldə bıçaqlanma hadisəsi olub. "Report"un Qərb bürosunun məlumatına görə, hadisə rayonun Tülallar kəndində qeydə alınıb. Belə ki, İntiqam Şükür oğlu Məmmədov bıçaqlanıb. Hadisənin hansı səbəbdən və kim tərəfindən törədildiyi araşdırılır.\n"Report"un Qərb bürosunun məlumatına görə, hadisə rayonun Tülallar kəndində qeydə alınıb.\nPaytaxtda 19 yaşlı gənc intihar etdi\n17-04-2019 21:47 - Unikal.org - Hadisə\nBakının Nizami rayonu ərazisində intihar hadisəsi baş verib. Unikal.org report-a istinadən xəbər verir ki, 19 yaşlı gənc Əlif Hacıyev, 19 ünvanında yerləşən mağazada özünü asıb.\nLeonid İliç Brejnevin övladlarının acı taleyi\n17-04-2019 18:06 - Bizimyol.info - Hadisə\nLeonid Brejnevin ölümü bütün ailənin taleyini dəyişdi. Qalina Brejnev və Yuri Çurbanovun toyu baş katibin Zaryadakı bağ evində, yalnız qohumlar və yaxın dostlarının iştirakı ilə qeyd olundu.\nABŞ-da silahlı qıza görə 22 məktəb bağlanıb- VİDEO\n17-04-2019 08:31 - Interposta.info - Hadisə\nABŞ-ın Kolorado ştatında azı 22 məktəb silahlı qızın yaratdığı təhlükəyə görə müvəqqəti olaraq bağlanıb. Federal Təhqiqat Bürosu və ştat hakimiyyəti "fövqəladə təhlükəli" kimi qeyd edilən 18 yaşlı qızı axtarır", - deyə telekanal bildirib.\n17-04-2019 22:06 - Sia.az - Siyasət\nTrend-in məlumatına görə, bir müddət öncə isə Sudanın dövlət çevrilişi nəticəsində hakimiyyətdən uzaqlaşdırılmış prezidenti Ömər əl-Bəşir ev dustaqlığından paytaxt Xartumdakı həbsxanalardan birinə köçürülüb.\n17-04-2019 18:11 - Sia.az - Siyasət\nKonfransda çıxış edən YAP Suraxanı rayon təşkilatının sədri Vüqar Seyidov bildirib ki, bu gün ölkəmizdə Prezident İlham Əliyevin rəhbərliyi ilə uğurlu gənclər siyasəti həyata keçirilir.\n17-04-2019 17:19 - Sia.az - İqtisadiyyat\n17-04-2019 16:26 - Sia.az - Siyasət\nKüveytin səfiri Astarada olub\n17-04-2019 14:25 - Sia.az - Siyasət\nSİA-nın məlumatına görə, Astara rayon İcra hakimiyyətində keçirilən görüşdə icra başçısı Qəzənfər Ağayev rayonun tarixi, coğrafi mövqeyi, əhalinin məşğulluğu, iqtisadiyyatı, sosial-iqtisadi inkişafı və turizm potensialı barədə ətraflı məlumat verib. Astarada dənizlə dağ landşaftının bir-birini tamamlaması, ərazinin zəngin flora və faunaya, müalicəvi əhəmiyyətli mineral və termal sulara malik olması, burada özəl sektorun, xüsusilə turizmin inkişaf etdirilməsi üçün sahibkarlara geniş imkanlar yaradır.\nƏli Həsənov: "Heydər Əliyev Azərbaycanda olduğu qədər qardaş ölkədə də sevilir"\n17-04-2019 10:22 - Sia.az - Siyasət\nUlu Öndərin söylədiyi “Biz bir millət, iki dövlətik” və Türkiyə Respublikasının qurucusu Mustafa Kamal Atatürkün dediyi “Azərbaycanın sevinci sevincimiz, kədəri kədərimizdir!” kəlamları bu gün Azərbaycan Prezidenti İlham Əliyev və Türkiyə Prezidenti Rəcəb Tayyib Ərdoğanın dostluq və qardaşlıq münasibətləri əsasında özünü tam şəkildə doğruldur".\n17-04-2019 01:18 - Sia.az - Hadisə\nFHN-in "112" qaynar telefon xəttinə daxil olan məlumata əsasən, Bakı şəhərinin Nizami rayonunda 1 nəfər mənzildə bağlı qapı arxasında köməksiz vəziyyətdə qalıb. Hadisə yerinə cəlb olunan Xüsusi Riskli Xilasetmə Xidmətinin müvafiq xilasetmə qüvvələri mənzilin giriş qapısını açıb və orada aşkarlanan 1940-cı il təvəllüdlü Əliyev Əkrəm Məhərrəm oğlunun meyitini aidiyyəti üzrə təhvil veriblər.


Rusiyada terrorçular belə məhv edildi - Video - modern.az\n31 May 2020, 09:22 | DÜNYA\nİstanbulda erməni kilsəsinə edilən təxribat xarakterli hücum bizi dərindən kədərləndirdi.\nModern.az xəbər verir ki, bunu Türkiyə Prezidenti Administrasiyasının İctimaiyyətlə əlaqələr şöbəsinin rəhbəri Fəxrəddin Altun Tvitter hesabında qeyd edib.\nO bildirib ki, fərqli inancdan asılı olmayaraq, vətəndaşlarımızın birliyini pozmağa çalışan istənilən hərəkətin qarşısında möhkəm dayanacağıq:\n“Bu alçaq hücuma görə Surp Qriqori erməni kilsəsi vəqfinin sədri Edvard Eyvazyanla əlaqə saxladım və kədərimi ifadə etdim. Baş verən hadisəyə hüquqi qiymət verilməsi üçün çalışacağıq. Hər zaman vətəndaşlarımızın hüquqlarını qoruyacağıq”.


Pasxanın qəribə adətləri |\nPasxanın qəribə adətləri\n“The İndependent” qəzeti katoliklərin dörd gün davam edəcək Pasxa bayramına, aprelin 14-də- Mübarək cümə günündə start verib.\nMəqalədə dünyanın müxtəlif ölkələrində yer alan ən qəribə Pasxa mərasimlərindən söz açılır.\nFilippində könüllü çarmıxa gərilmə\nMübarək cümə günündə Filippin katolikləri İsa peyğəmbərin çarmıxa çəkilməsinin teatrlaşdırılmış mərasimini keçirirlər. Mömin katoliklər özlərini şallaqlayır və nəhəng taxta xaçları bellərində daşıyırlar. Amma mərasim özünün kulminasiyasına azı üç mömin könüllünün mismarlanaraq çarmıxa çəkilməsi ilə çatır. Kilsə belə şəbih tamaşalarına müsbət yanaşmır, ölkənin Səhiyyə Nazirliyi isə möminləri özlərini çarmıxa çəkərkən steril mismarlardan istifadəyə və tetanusdan peyvənd olunmağa çağırır.\nYeni Zelandiyada dovşan qırğını\nBütün dünyada toppuş dovşanlar baharın müjdəçisi kimi əzizlənsə də, Yeni Zelandiyanın Mərkəzi Otaqo rayonunda onları əkinlərin ziyanvericisi hesab edirlər. Məhz buna görədir ki, əsası 26 il əvvəl qoyulmuş mərasimdə ovçulara 24 saat ərzində dovşan ovlamaq icazəsi verilir. Təbiidir ki, yarışın qalibi daha çox dovşan öldürmüş ovçu sayılır. Hazırkı rekord 23 min öldürülmüş dovşandır.\nKorfuda saxsı qabların sındırılması\nYunanıstanın Korfu adasında Pasxa şənbəsinin kilsə zəngləri çalınan kimi sakinlər əllərinə düşən saxsı qabları balkonlarından küçəyə vızıldadırlar. Onların inamına görə, bu qabları ölümün başına çırpırlar. Deyilənlərə görə, korfulular bu adəti Yeni il gecəsində evlərindəki köhnə əşyaları pəncərədən küçəyə atan venesiyalılardan götürüblər.\nXiosda “kilsələrarası raket zərbələri”\nYunanıstanın başqa bir adası – Xiosda Pasxa gecəsi iki kilsə bir-birilə əsl “raket zərbəsi” mübadiləsinə başlayır. “Raket müharibəsi” və ya yerli dildə “rouketopolemos” Müqəddəs Mark və Panagiya Ereytani kilsələri arasında baş verir. Dindarlar bir-birindən 400 metr aralıda olan kilsələrdən fişəng atırlar. Ertəsi gün səhər kilsələrin zənglərindəki fişəng izləri hesablanır. Zənginə daha çox fişəng dəymiş kilsə təbii ki, məğlub elan edilir.\nİtaliyada Bakirə Məryəmin qaçışı\nLa Madonna Che Scappa və ya “Qaçağan Madonna” tamaşası Pasxa bazar günü Sulmonada başlanır. Adamlar Dirilmiş İsanın, müqəddəslər İoan və Pyotrun fiqurlarını yürüş edərək San Filipo kilsəsinə daşıyır və burada “dirilmə” müjdəsini lorettalı Məryəmə çatdırırlar. Bu xəbəri eşidən Məryəm əvvəlcə sakitcə kilsədən çıxır, sonra isə sürətlə “oğluna” tərəf qaçır. İştirakçılar bu anı alqışlar və fişənglərlə salamlayırlar.\nFransada nəhəng qayğanaq\nFransada Ho qəsəbəsinin qədim ənənəsinə görə burada hər il Mübarək bazar ertəsində bütün min nəfərlik əhalini doyuracaq nəhəng qayğanaq bişirilir. Bunun üçün qəsəbə aşpazları 5 min yumurtadan, 50 kiloluq qaxac olunmuş doniz əti didməsindən, soğan və sarımsaqdan eni 3 metrə çatan qayğanaq bişirirlər. Bu ənənənin cəmi 30 yaşı olsa da, bəzi ağsaqqallar onu tarixi hadisə ilə bağlayırlar. Guya Napoleon bu yerlərə gələndə qoşunu üçün nəhəng qayğanağın bişirilməsini əmr edibmiş.\nUkrayna SOCAR və “Azərsun”-a qarşı cinəyət işi qaldırıb


Konstitusiya Məhkəməsində dollarla götürülən kreditin taleyi həll olundu » www.tezadlar.az\nKonstitusiya Məhkəməsində dollarla götürülən kreditin taleyi həll olundu\n“Mən onu hiss elədim ki, Konstitusiya Məhkəməsinə qanun dili ilə yox, iqtisadi qorxuzma yolu ilə təsir etmək cəhdi var”. Bunu bank məsələləri üzrə ekspert Əkrəm Həsənov AzadlıqRadiosuna müsahibəsində deyir. O, mayın 7-də Konstitusiya Məhkəməsinin xarici valyutadakı kreditlərin hansı məzənnə ilə qaytarılmasını müəyyən etmək üçün keçirdiyi Plenum iclasında vəkil kimi iştirak edib. Məhkəmə dinləmələri bitirib, qərarını yaxın vaxtlarda elan edəcək. Bugünkü toplantıda iştirak etmiş Əkrəm Həsənov deyir ki, iclasda çıxış edən 7 nəfərdən 4-ü bankların, 3-ü vətəndaşların mövqeyini müdafiə edib.\nO, dollarla olan krediti ödəniş yox, əşya kimi tanınmasını istəyib: “Əgər kredit dollar əşyasında verilibsə, dollarda, manat əşyasında verilibsə, manatda geri qaytarılmalıdır”.\nMərkəzi Bankın rəsmisi vurğulayıb ki, kreditlərin dollarda verilməsi Azərbaycan Konstitusiyasına zidd deyil. Rəşad Orucov qeyd edib ki, bu gün Azərbaycanda bank sisteminin aktivlərinin 87 faizi cəlb edilmiş vəsaitlərdən ibarətdir. Cəlb edilmiş vəsaitlərin böyük hissəsini depozitlər, depozitlərin də böyük bir hissəsini əhalinin əmanətləri təşkil edir: “Bu gün banklarda əhalinin 7,8 milyard manat əmanəti var. Son vaxtlar bu əmanətlərin böyük bir hissəsi xarici valyutaya konvertasiya edilib. Əgər ötən ilin sentyabr ayının 1-də banklarda əhalinin əmanətlərinin 37 faizi xarici valyutada idisə, bu gün əmanətlərin 67 faizi xarici valyutadadır. Əmanətlər qısa bir müddətdə xarici valyutaya çevrilib, banklar isə bu vəsaitləri tam yerləşdirə bilməyiblər. Bu səbəbdən də bankların əlavə 800 milyon manat xərcləri əmələ gəlib”.\nBank məsələləri üzrə ekspert Əkrəm Həsənov AzadlıqRadiosuna müsahibəsində deyir ki, Mərkəzi Bank rəsmisinin gətirdiyi arqumentlər xof yaratmaqdan başqa bir şey deyil: “Bizim banklarımız son illərdə əhaliyə yüksək faizlə kredit verməkdən kifayət qədər qazanıblar. Mərkəzi Bankın özü də dəfələrlə bəyan edib ki, bankların vəziyyəti yaxşıdır. Sadəcə, banklar əldə etdiklərini vermək istəmirlər”.\nBəs, vətəndaşların necə, daşdan keçən arqumenti varmı? Əkrəm Həsənov deyir var və məhkəmədə çıxış edənlər də bu arqumenti vurğulayıb: Kreditin xarici valyutada verilməsi Konstitusiya ilə qanunidirmi? Konstitusiya Məhkəməsi qarşısında iki sual dayanır. Xarici valyutada kreditlər və əmanətlər qanunidirmi? Xarici valyutada kredit və əmanətlər öhdəliyin yarandığı, yoxsa cari məzənnə ilə manatla qaytarılmaldır?\nƏkrəm Həsənov deyir ki, Konstitusiya Məhkəməsinin iclasında çıxış edənlərdən Ombudsman Aparatının rəsmisi bildirib ki, xarici valyutada olan kreditlər qanunsuzdur və kredit məbləğləri alındığı günün məzənnəsi ilə banklara qaytarılmalıdır. Həsənovun sözlərinə görə, bəzi çıxışçılaırın xarici valyutada kreditlərin verilməsi sualına cavabları vətəndaşların xeyrinə olub. Əkrəm Həsənov deyir ki, məsələ xarici valyuta kreditinin ödəniş kimi qəbul edib-etməməsindən gedir. “Əgər bu kredit ödəniş sayılarsa, Konstitusiyaya ziddir, çünki Azərbaycan Respublikası Konstitusiyasının 19-cu maddəsinə görə, Azərbaycan ərazisində yeganə ödəniş vasitəsi manatdır.


Füzuli ilə bağlı mühüm plan: Şəhər elə qurulacaq ki... -\n"Azərbaycan Prezidenti tərəfindən Qarabağın hava qapısı elan edilmiş Füzuli şəhəri yenidən canlanacaq. Ermənilərin tamamilə dağıtdığı və viran qoyduğu şəhər növbəti illərdə 50 min sakini olan yaşayış məntəqəsi kimi istifadəyə veriləcək. Müasir standartlar və memarlıq xüsusiyyətlərinə uyğun inşa ediləcək Füzuli işğaldan azad olunan ərazilərimizdə ikinci ən böyük şəhər olacaq”.\nDeputat qeyd edib ki, yeni Füzuli şəhəri işğaldan əvvəlki şəhərlə müqayisədə daha geniş əraziyə malik olacaq: “Növbəti 20 ildə əhali sayı 1993-cü il ilə müqayisədə 2.5 dəfə artacaq Füzuli şəhəri hava limanı daxil olmaqla, 1936 hektar ərazini tutacaq. 46 kilometr avtomobil yolları olan şəhərdə piyada, velosiped yolları 85 kilometr olacaq. Piyada və velosipedlə hərəkət üçün ayrıca yollar çəkiləcək.\nƏsasən yaşıllıqdan ibarət olan Füzuli şəhərinin mərkəzində 5 hektar Memorial Kompleksi salınacaq. Orada İşğal muzeyi, Memorial Kompleks və ona bitişik Zəfər parkı olacaq. Şəhəri əhatə edən yüksəklikdə Bayraq meydanı yaradılacaq. Füzuli şəhərində 21 hektarlıq böyük meşə parkı salınacaq. Ərazidə 5000-dən çox Eldar şamı, həmişəyaşıl sərv, zeytun, Şərq çinarı, ağcaqayın və digər növ ağaclar əkiləcək”.\nİqtisadçı artıq Prezident İlham Əliyev və birinci xanım Mehriban Əliyeva tərəfindən Füzuli şəhərində ilk yaşayış məhəlləsinin əsasının qoyulduğun deyib: “17,8 hektar ərazini əhatə edəcək yaşayış məhəlləsi mərhələli şəkildə tikilib istifadəyə veriləcək. İlk mərhələdə 1, 2, 3 və 4 otaqlı mənzillərdən ibarət 65 mənzilli 4-5 mərtəbəli yaşayış binaları inşa ediləcək. Məhəllədə çoxfunksiyalı binalar da olacaq. Ümumilikdə məhəllədə 2860 nəfərin yaşaması nəzərdə tutulur.\nFüzuli şəhəri yalnız hündür mərtəbəli binalardan ibarət olmayacaq. Şəhərdə az və orta mərtəbəli çoxmənzilli binalar da inşa ediləcək. Şəhərdə həyətyanı bağ sahələri olan fərdi evlər də tikiləcək.\nİlkin qiymətləndirmələrə görə, növbəti 2 il ərzində Füzuli rayonunun işğaldan azad olunan ərazilərində ilkin məskunlaşma mümkün olacaq. Tezliklə keçmiş məcburi köçkünlərimiz mərhələli şəkildə uzun müddət işğal altında qalan öz yurdlarına qayıdacaqlar. Beləliklə, işğaldan azad olunan ərazilərimizdə ikinci ən böyük şəhərin inşaatına başlanılır. Xeyirli və düşərli olsun. Allah bütün şəhidlərimizə rəhmət etsin”.\nQarabağ Füzuli ağıllı şəhər ağıllı kənd


12-11-2008 / 10:00\n2005-ci ildən bu yana dünyanın ən böyük oyun yaradıcı şirkətlərindən biri olan Nintendonun tək rəsmi distebyuteri olan Nortec Eurasia, sektorun liderlərindən SEGA və Disney Interactive Studios markalarını da istehlakçıyla görüşdürəcək.\nDisney və Sega əməkdaşlıq sayəsində Mario ®, Game&Watch®, Donkey Kong, Qəmə Boy®, The Legend of Zelda® və Pokémon® kimi klassiklərin yanında Disneyin sevimli personajları da oyunsevərlərlə görüşəcək.\nOyunlar Winnie the Pooh, Donald Duck, Mickey Mouse kimi bütün klassik Disney qəhrəmanları ilə rənglənəcək. Pixar və Buena Vista tərəfindən yaradılan Pirates of the Caribbean, Bolt, Chicken Little filmlərinin unudulmaz personajları da Disney oyunlarında həyat tapacaq.\nNortec Eurasia, Ubisoft, THQ, Square Enix, Rising Star kimi dünyanın qabaqda gələn oyun firmalarının ardından Disney və Seganı da istehlakçıyla görüşdürəcək. Sonic the Hedgehog, Bleach, Samba da Amigo kimi məhsulları tərkibində saxlayan və oyun dünyasının ən böyük firmalarından biri olan Sega, Nintendo platformasındakı oyunlar ilə əyləncəni yenidən təmin edəcək.\nGamescom 2015-in ən yaxşı oyunları seçildi\nDisney virtual reallığın inkişafı üzrə layihəyə investisiya yatırıb\nWalt Disney piratlara qarşı mübarizə aparacaq\nTwitter-i hansı şirkət satın alır?\n“Disneyland Paris” indi də Google Earth-də\nSeganın köhnə oyunları internetdə və ödənişsiz\nTwitter-in gəlirləri azalır\nÇin şirkətləri 4.5G sahəsində saziş imzalayıb\n“RealNetworks” şirkəti məhkəməyə verildi


“Hansısa restorandan şəkil paylaşan adını bloger qoyur” - MÜSAHİBƏ - 24media.az\nAysel İBRAHİMOVA Jun 28, 2020 13:20\nSon vaxtlar ölkəmizdə blogerlik fəaliyyəti ilə məşğul olanların sayı artıb. 24Media bu dəfə sizə bloger Güney Fridunbəyova ilə müsahibəni təqdim edir. Onunla bu işə başlamısandan, bu sahədə uğurlu olmağın sirlərindən, qoyduğu məqsədlərdən danışdıq.\nKimdənsə ilhamlanaraq blogerliklə məşğul olmağa başlamısınız, yoxsa özünüz qərar vermisiniz?\n- Jurnalistika sahəsində çalışdığım üçün, ümumiyyətlə, paylaşmağı, bölüşməyi sevən biriyəm. Ona görə bloqu kimdənsə ilhamlanaraq açmışam deməzdim. Mən oğlumla çox vaxt keçirirəm. Uşaq vaxtından onunla oriqamilər düzəldib, müxtəlif oyunlar fikirləşib oynayırdıq. Düşündüm ki, yaxşı olar ki, bir "İnstagram" səhifəsi açım və ətrafımda olan, məni tanıyan insanlarla bölüşüm. Bəlkə onlar üçün də bir fikir olar ki, öz övladları üçün belə maraqlı oyunlar hazırlasınlar, belə gözəl vaxt keçirsinlər və nəticədə səhifəmi bloqa çevirdim. Zaman keçdikcə düşündüm ki, əgər mən kitab oxumağı, faydalı məlumatlar toplamağı, inkişaf etməyi çox sevirəmsə, niyə görə mənim bildiklərimdən digərləri faydalanmasın? Bu məqsədlə də qərar verdim ki, səhifəmi bloqa çevirim.\n"Azərbaycanda bloger olmaq..." cümləsini necə tamamlaya bilərsiniz?\n- Azərbaycanda bloger olmaq çox asandır. Çünki cəmiyyətimiz aktiv sosial şəbəkə istifadəçilərinin həyatını izləməyi, kim hansı restoranda yemək yeyirsə, kim harada şəkil çəkdirirsə, onları görməyi çox sevir. Bu səbəbdən də gedib bir səhifə açıb, hansısa restoranda şəkil çəkdirib paylaşan adını bloger qoyur. Cəmiyyətimiz də onu bloger olaraq qəbul edir. Bu gün aktiv sosial şəbəkə istifadəçilərinin əsl blogerlərdən qat - qat çox izləyicisi var. Blogerin öz təcrübəsi əsasında paylaşdığı faydalı məlumatı izləyicinin oxumağa hövsələsi çatmır. Çox vaxt oxumadan sadəcə bəyənib keçməklə kifayətlənir, heç rəy belə yazmır. Mən əminəm ki, faydalı blogerlərin 3-4 postunu oxusalar, onlarda artıq maraq yaranacaq, bayağı səhifələrdən uzaqlaşacaqlar.\nBu məşğuliyyət sizə yeni qapılar açıbmı?\n- Mən texnologiyanın yeni tərəfləri ilə tanış oldum, istifadəsini bilmədiyim bir çox alətlərdən istifadəni öyrəndim, daha çox araşdırdım, oxudum, məlumat topladım və "İnstagram" mənə çox yaxşı insanlar qazandırdı. Onlar mənim izləyicilərimdir və mənə öz dəstəklərini heç vaxt əsirgəmirlər. Bir nəfəri isə xüsusi vurğulamalıyam. Mən bloq yaratmamışdan öncə düşündüm ki, əvvəlcə bilməliyəm ki, bloq nədir, bloger nədir. Eva Səfərovanın yazdığı kitab, suallarıma verdiyi cavablar bu yolda mənə rəhbər oldu.\nÖzünü bloger adlandıranlara sözünüz nə olardı?\n- Bu gün "İnstagram", sosial şəbəkələr özünə bloger deyənlərlə doludur. Baxanda bilmək olmur ki, bu insan aktiv sosial şəbəkə istifadəçisidir, blogerdir, ya "influencer"dir. Bunları ayıra bilmək lazımdır. Bloger, "influencer", aktiv sosial şəbəkə istifadəçisi - hər üçü tam başqa şeylərdir.\nÖzünü bloger adlandıran, amma blogerlik haqqında təsəvvürü olmayanlara sözüm o olardı ki, əvvəlcə gedib bu barədə araşdırsınlar, blogerin nə olduğu, necə olmalı olduğu barədə məlumat əldə etsinlər. Ümumilikdə isə bloger əldə etdiyi məlumat, istifadə etdiyi məhsul, hər hansı psixoloji durum haqqında danışmazdan əvvəl onu araşdırır, öz təcrübəsindən keçirir, nəticəni izləyiciləri ilə bölüşür. Bax bu, blogerdir.\nSizcə, bu işdə özünüzü yetərincə ifadə edə bilmisinizmi?\n- Bilirsiniz, "İnstagram"ın öz şərtləri var. Paylaşım üçün başlıq yazarkən müəyyən bir həcm limiti var. Ona görə də fikri aydın ifadə etmək üçün məcbursan ki, ya şərhlərdə öz fikrini davam etdirəsən, ya da əlavə şəkillərlə filan. Bu, bir az çətinlik yaradır. Ona görə çalışıram ki, mövzunu yığcam yazım, amma elə mövzular var ki, onları yığcam yazmaq olmur. Elə hisslər olur ki, onları yazmaqla, şəkillə, vloq çəkməklə insanlara ötürmək olmur. Bu da virtual aləmin yaratdığı bir çətinlikdir.\nBu işə başlamaq istəyənlərə tövsiyəniz nə olardı?\n- Tövsiyəm o olardı ki, ilk olaraq səhifələrinin hansı mövzuda olacağını müəyyənləşdirsinlər. Öz auditoriyalarında sorğu keçirsinlər, öyrənsinlər ki, izləyiciləri ən çox səhifədə nələri görmək istəyir. Auditoriyanızın maddi vəziyyətini öyrənməlisiniz. Sual qoya bilərsiniz ki, aylıq gəliriniz nə qədərdir? Məsələn, mənim auditoriyamın aylıq gəliri 350 - 500 manat arasındadırsa, mən onlara heç vaxt 700 manatlıq məhsulu təqdim edə bilmərəm. Burada mən uduzaram, izləyicim məndən qaçar. Blogerə əməkdaşlıq üçün təklif gələndə o, baxmalıdır ki, bu məhsulun qiyməti auditoriyasının büdcəsinə uyğunudur, ya yox. Əgər uyğundursa, onu öz təcrübəsindən keçirib, istifadə etdikdən sonra faydalı hesab edirsə, öz izləyiciləri ilə bölüşüb, reklam edə bilər.\nBloqda mütləq öz ideyalarınız olmalıdır. Məsələn, mən oxuduğum bir kitab haqqında vloq çəkirəm. Amma bu vloqu istəmirəm ki, təkcə kameranın qarşısında durub, kitab haqqında danışaraq, adi formada çəkim. Fərqli ideyalar axtarıram ki, izləyicilərimə də maraqlı olsun. Blogerlik ilk başlarda maddiyyat tələb edir. Ştativ, yaxşı kameralı telefon, kitablardan yazırsansa, yaxşı kitablar almalısan. Maraq cəlb edə bilmək, gündəmdə qalmaq üçün təzə başlayanda aktivliyiniz 100 faiz olmalıdır. Ən azı bir gündən bir yeni paylaşım etməlisiniz. Bloger öz şəxsi həyatını paylaşaraq izləyicilərinin gözünü yormamalıdır. Hekayələrində izləyicilərinin maraq dairəsini əhatə edən paylaşımlara yer verməlidirlər.\nBir də yeni başlayanlara və özünü bloger adlandıranlara tövsiyəm odur ki, "Pinterest" proqramından götürdüyünüz şeyləri bloqunuzda paylaşmayın. Öz ideyanız olsun. Bu gün izləyicini aldatmaq olmur. Axtarışa verəndə plagiat olub-olmadığını anlamaq çox asandır.\nSizi digər blogerlərdən fərqləndirən özəllikləriniz nələrdir?\n- Bu gün ölkəmizdə peşəkar, işini bilən blogerlər yetərincə var. Məni isə digərlərindən fərqləndirən cəhətim odur ki, mən yalnızca faydalı hesab etdiyim şeyləri paylaşıram, yerli-yersiz öz şəkillərimi paylaşmıram, yeni ideyalar axtarıram. Karantin şəraiti ilə bağlı onsuz da insanlar çıxıb yeni şeylər görə bilmir.\nİzləyicilərinizin ən çox diqqətini cəlb edən, daha çox marağa səbəb olan hansı mövzudakı paylaşımlarınız olur?\n- İzləyicələrimi daha çox faydalı məlumatlar haqda olan paylaşımlarım maraqlandırır. Bir qisminə isə ana-övlad münasibətləri, uşaqla vaxtın necə keçirilməsi, uşaq psixologiyası, az bir qisminə isə kitablar, yeməklər haqqında olan paylaşımlarım maraqlıdır.\nBəs siz ən çox hansı mövzularda yazmaqdan zövq alırsınız?\n- Mən ən çox uşaqla davranış qaydaları, uşaq psixologiyası, hansı oyun, hansı cizgi film uşağa necə təsir edir, uşaqları texnologiyadan necə uzaq tutmaq olar barəsində yazmağı çox sevirəm. Bundan başqa kitablar, yemək reseptləri, faydalı tövsiyələri öz izləyicilərimlə bölüşməkdən zövq alıram. Ümumiyyətlə, mən uşaqlıqdan öyrəndiyim yeni şeyləri ətrafımdakılar ilə bölüşməyi böyük xoşbəxtlik hissi hesab edirdim və kimsə mənim sayəmdə bir şey öyrənəndə: "Güney, nə yaxşı ki, biz bunu bildik",- deyirdisə, mən sevinirdim ki, ətrafımdakı insanlara yaxşılığım dəydi.\nBəzi blogerlər özlərinə ləqəb götürüb. Siz isə ləqəbdən istifadə etmirsiniz, ad, soyadınızla blogerlik edirsiniz. Bunun xüsusi bir səbəbi varmı?\n- Bəli, ləqəb götürənlər çoxdur. Amma Güney adını daşıyan biri ləqəb götürməməlidir deyə düşünürəm. Çünki adım özü belə fərqlidir və o, mənim motivasiya mənbəyimdir. Ona görə də "İnstagram"da bloqumun adı elə @guney_fridunbeyova dır.\nGününüzün neçə saatını bu sahəyə sərf edirsiniz?\n- Mən planlı biriyəm. Səhər saat 6-da durub, idmanımı edib, ev işlərimi həll etdikdən sonra bütün gün mənim əlimdə olur. Övladıma da zaman ayıra bilirəm, işimə də, ailəmə də. Övladıma zaman ayırmaq o demək deyil ki, onun yanında otururam. O, cizgi filmə baxır. Onunla birlikdə yeni oyunlar oynayırıq, onunla birlikdə mən də uşaqlaşıram. Səhifədə paylaşacağım hekayələri, paylaşımları bir gün əvvəlcədən hazır edib qoyuram ki, sabah bunları paylaşacam. Gün ərzində də gələn rəylərə, mesajlara cavab vermək üçün 3-4 dəfə səhifəmə girirəm. Məncə, işinizi planlı qursanız çatdırmayacağınız iş yoxdur.\nBloger fəaliyyətinə yeni başlamısınız. Başlamazdan öncə, yəqin ki, başqa blogerləri izləmisiniz. Başladıqdan sonra bu sahəyə olan fikirləriniz dəyişib?\n- Blogerliyə başladıqdan sonra özünü bloger adlandıran, heç bir faydalı paylaşım etməyənləri izləmədən çıxarmışam. Getdikcə görürdüm ki, bəzilərinin paylaşdığı məlumatlar mənə lazım deyil, mən artıq onları bilirəm.\nBu sahədəki ən böyük məqsədiniz nədir?\n- Bu işə başlamazdan əvvəl özümə sual verdim ki, "İnstagram"da minlərlə izləyicisi olan blogerlər varkən mənim səhifəmin it-bat olmasından, qabağa gedə bilməməsindən qorxmurammı? Dedim özümə ki, yox, qoy izləyicim az olsun, eybi yoxdur. Mən faydalı bildiyim şeyləri ətrafımdakılar ilə bölüşəcəm. Qarşıma qoyduğum məqsəd isə səhifəmi inkişaf etdirmək, gələcəkdə yetərincə tanınan bir bloqa çevirməkdir.\n“Şərəfli ölümüm olmağını istəyirəm...”- MÜSAHİBƏ\nLəman QURBANOVA Dec 12, 2020


Vyana görüşündən sonra: tərəflərin ilk açıqlamaları – Novator.az\nAvstriyanın paytaxtı Vyanada Azərbaycan və Ermənistan prezidentlərinin keçirdiyi görüşlə bağlı rəsmi Bakıdan və Yerevandan ilk reaksiyalar gəlib.\nGörüş mayın 16-da olub. Prezidentlər İlham Əliyevlə Serj Sərkisyanın bir araya gəldiyi, xarici işlər nazirləri Elmar Məmmədyarovla Edvard Nalbandyanın da iştirak etdiyi görüş ABŞ-ın dövlət katibi Con Kerri, dövlət katibinin müavini Viktoriya Nuland, Rusiya xarici işlər naziri Sergey Lavrov, Fransanın Avropa məsələləri üzrə dövlət katibi Harlem Desir, ATƏT-in Minsk qrupunun həmsədrləri İqor Popov (Rusiya), Ceyms Uorlik (ABŞ), Pyer Andriyo (Fransa), ATƏT sədrinin xüsusi nümayəndəsi Anjey Kasprşikin vasitəçiliyi ilə baş tutub.\nMayın 17-də Azərbaycanın Xarici İşlər Nazirliyinin mətbuat xidməti nazir Elmar Məmmədyarovun Vyana görüşü ilə bağlı KİV-ə açıqlamasını yayıb. Açıqlamasında nazir deyib: “Rusiyanın xarici işlər naziri Sergey Lavrovun qiymətləndirməsi ilə razıyam ki, mayın 16-da keçirilmiş danışıqlar münaqişənin həllinə dair bəlli olan mərhələli yanaşma əsasında substantiv danışıqlara başlamaq üçün yaxşı imkanlar yaradır. Bu danışıqlar mümkün olan ən tez bir zamanda başlamalı və regionun əhalisinin, beynəlxalq ictimaiyyətin çoxdan gözlədiyi əsaslı nəticələr hasil edilməlidir”.\nErmənistan prezidenti Serj Sərkisyan isə Vyana səfərindən qayıdarkən təyyarədə jurnalistlərin suallarını cavablandırıb. Novator.az xəbər verir ki, jurnalistlər Sərkisyanın diqqətini danışıqlar masası arxasında Sergey Lavrovla yanaşı oturmasına çəkiblər. Ermənistan prezidenti qeyd edib ki, əvvəlcədən belə razılaşma olmayıb: “Düşünmürəm ki, bu, mühüm əhəmiyyət kəsb edir, özü də bugünkü reallıqları nəzərə alanda”.\nSerj Sərkisyan Vyanada Azərbaycan prezidenti İlham Əliyevlə danışıqlara toxunarkən deyib ki, Ermənistan növbəti görüşün ATƏT-in atəşkəs rejiminin monitorinqi üzrə sistemi işə düşəndən sonra keçirilməsini təklif edib.\nMüharibənin əleyhinə olduğunu iddia edən Ermənistan prezidenti Vyana görüşündən sonra atəşkəs rejiminin pozulma hallarının azalacağına inandığını bildirib.\nXİN Ermənistanın kimyəvi silahdan istifadə etməsin...


Albaniyada antihökumət etirazları davam edir\nTirana, 11 may, 2019-cu il\nAlbaniyanın paytaxtı Tiranada antihökumət etirazçıları polisə Molotov kokteylləri və məşəl atıblar.\nMayın 13-də yağışlı havada çətirlə etiraza çıxan minlərlə nümayişçiyə polis əməkdaşları əvvəlcə reaksiya verməyib.\n“Bu, qanunsuz hökumətə qarşı yürüşdür”, –müxalifətin sağ-mərkəzçi Demokratik Partiyasının lideri Lulzim Basha deyib.\nİğtişaş zamanı bir polis əməkdaşının xəsarət aldığı bildirilir.\nFevralın ortasından etirazlar keçirən müxalifət hökumət rəsmilərini korrupsiyada, iki il öncə parlament seçkilərində səsləri oğurlamaqda ittiham edir. Onlar keçid hökuməti, erkən seçki tələb edirlər.\nBirləşmiş Ştatlar və Aİ deputatları həftəsonu etirazlarındakı zorakılıqdan sonra sakitliyə çağırmışdı.\nTiranadakı ABŞ səfirliyi bəyanatında müxalifət liderlərini zorakılığı pisləməyə səsləyib.\nAİ iyunda Albaniya ilə tam üzvlük danışıqlarının başlanması ilə bağlı qərarını açıqlamalıdır.


Rusiya vətəndaşı ucarlı məmurdan niyə narazıdır? - ŞİKAYƏT » XalqXeber.Az | Son xeberler Azerbaycan xeberleri\nXalqXeber.Az » Bölgə » Rusiya vətəndaşı ucarlı məmurdan niyə narazıdır? - ŞİKAYƏT\nRusiya vətəndaşı ucarlı məmurdan niyə narazıdır? - ŞİKAYƏT\nRəşad Xudaverdi oğlu Qafarov müraciət edib. Deyir ki, Rusiya Federasiyasının vətəndaşıdır. 2009-2010-cu illərdə Rusiyada hərbi xidmət keçib. Bu barədə rəsmi sənədləri də var. Ötən ilin oktyabrında Azərbaycana gəlib, noyabrda geri qayıdanda o, Heydər Əliyev adına Bakı hava limanından geri qaytarılıb ki, Səfərbərlik və Hərbi Xidmətə Çağırış üzrə Dövlət Xidmətinin Ucar rayon şöbəsindən vətəndaşın ölkəni tərk etməsinə qadağa qoyulub. Çünki Azərbaycan vətəndaşı olduğu üçün hərbi xidmət keçməlidir.\nRəşad Qafarov deyir ki, dövlət xidmətinin Ucar rayon şöbəsinə müraciət edib, amma onun Rusiya vətəndaşı olması haqqında sənədinə baxılmayıb. Rusiyanın Azərbaycandakı səfriliyinə müraciət edib. Oradan isə ona Rusiya vətəndaşı olması barəsində sənəd verilərək bildirilib ki, bu qanunsuzluqdur, vətəndaş öz hüququnun bərpası üçün təkrar aidiyyəti quruma müraciət etsin. Ucar rayon şöbəsi isə təkrar müracitə də baxmır: “Özü də mən 2011-ci ildə də, 2014-cü ild də Azərbaycana gəlmişəm, heç bir problem yaranmayıb, indi bəhanələri nədir, bilmirik”.\nSəfərbərlik və Hərbi Xidmətə Çağırış üzrə Dövlət Xidmətinin Ucar rayon şöbəsilə əlaqə saxladıq. Kapitan Novruzov bildirdi ki, yalnız poçt vasitəsilə cavab vermək səlahiyyətləri var, yazılı sual göndərək. Eelektron poçt ünvanı ilə maraqlandıq. Sorğumuza “rayonda elektron ünvanı olur?” sualını verdi və dedi ki, yuxarı instansiya ilə əlaqə saxlayaq.\nRəşad Qafarovun qardaşı Qafur Qafarov deyir ki, məsələ ilə əlaqədar ölkə başçısına müraciət ediblər. Onlara verilən cavabı olduğu kimi təqdim edirik: “Övladınız Qafarov Rəşad Xudaverdi oğlunun Rusiya Federasiyasının vətəndaşı olduğu halda, Azərbaycan Respublikası ərazisindən çıxışına qadağa qoyulması səbəbinin müəyyən edilməsi barədə Azərbaycan Respublikasının Prezidentinə ünvanlanan müraciətinizə aidiyyəti üzrə Səfərbərlik və Hərbi Xidmətə Çağırış üzrə Dövlət Xidmətində baxılmışdır. Müəyyən edilmişdir ki, Qafarov Rəşad Xudaverdi oğlu 02.12.1988-ci il tarixdə Ucar rayonunda anadan olmuş və 17.02.2004-cü il tarixdə Xidmətin Ucar rayon şöbəsi (keçmiş Ucar rayon hərbi komissarlığı) tərəfindən ilkin hərbi qeydiyyata alınmışdır. Çağırışçı Azərbaycan Respublikasında həqiqi hərbi xidmətə çağırışdan yayındığına görə, 17.01.2007-ci il tarixdən etibarən barəsində dəfələrlə Ucar rayon polis şöbəsinə sorğular edilmiş, eləcə də 16.11.2016-cı il tarixdə sənədləri material şəklində toplanaraq, hüquqi qiymət verilməsi üçün rayon prokurorluğuna göndərilmişdir. Bununla yanaşı, Qafarov Rəşad Xudaverdi oğlunun Rusiya Federasiyasının Yaroslavl şəhərində təhsil alması, eyni zamanda 16.12.2009-cu il tarixdən 27.12.2010-cu il tarixədək Rusiya Federasiyasının Silahlı Qüvvələrində xidmət etməsi nəzərə alınaraq, onun Azərbaycan Respublikasının vətəndaşlığına mənsubiyyətinin araşdırılması məqsədilə Xidmətin Ucar rayon şöbəsi tərəfindən 17.02.2014-cü il tarixdə Azərbaycan Respublikasının Dövlət Miqrasiya Xidmətinə sorğu məktubu göndərilmiş və alınmış 03.04.2014-cü il tarixli cavab məktubuna əsasən, şəxsin 30.09.1998-ci il tarixli “Azərbaycan Respublikasının vətəndaşlığı haqqında” Azərbaycan Respublikasının Qanununa uyğun olaraq Azərbaycan Respublikasının vətəndaşı olduğu müəyyən edilmişdir. Bildiririk ki, “Hərbi vəzifə və hərbi xidmət haqqında” Azərbaycan Respublikası Qanununun 12.9-cu maddəsinə əsasən, xarici dövlətin vətəndaşlığını qəbul etmiş, lakin Azərbaycan Respublikasının vətəndaşlığına xitam verilməmiş çağırışçılar ümumi əsaslarla müddətli həqiqi hərbi xidmətə çağırılırlar”.\nCavabdan belə məlum olur ki, Rəşad Qafarovun ikili vətəndaşlığı var. Rəşad Qafarov isə deyir ki, 2007-ci ildə Rusiya vətəndaşlığını qəbul edib, bununla əlaqədar Azərbaycana sorğu göndərilib: “Azərbaycan vətəndaşlığı haqqında sənədlərim ləğv olunaraq, mənə Rusiya vətəndaşlığı haqqında sənəd verildi. Amma o zaman Rusiya tərəfin sorğusuna Azərbaycan tərəfdən cavab verilməyib. Bunda isə mən heç bir məsuliyyət daşımıram. Rəsmi sorğuya rəsmi cavab verilməyib”.\nSəfərbərlik və Hərbi Xidmətə Çağırış üzrə Dövlət Xidmətinin İctimaiyyətlə əlaqələr şöbəsindən isə bildirildi ki, əgər həmin şəxs Azərbaycan vətəndaşı ola-ola digər ölkə vətəndaşlığını qəbul edibsə, bu, qanun pozuntusudur: “Dövlət Xidməti yarandığı 2012-ci ildən axtarışda olan çağırışçıların sərhəddən keçməsinə ciddi nəzarət olunur. Əgər həmin şəxs Azərbaycan vətəndaşlığından çıxıbsa, rəsmi sənədini yerli rayon şöbəsinə təqdim etsin. Belə olan halda ona heç bir maneə yaradıla bilməz. Əks təqdridə, vətəndaşın Azərbaycan Respublikası vətəndaşlığına xitam verilməlidir. Xitam verilməyənədək, onun hərbi xidmət keçməsi qüvvədə qalacaq”.\nHərbi ekspert Üzeyir Cəfərov isə Hurriyyet.org-a bildirdi ki, Azərbaycan qanunları ikili vətəndaşlığı qəbul etmir, amma şəxsin təqdim etdiyi sənədlər həqiqətən RF vətəndaşı olduğunu təsdiq edirsə, avtomatik olaraq onun Azərbaycan Respublikası vətəndaşlığına xitam verilməlidir: “Onun Rusiya vətəndaşı olması sənədlərlə sübut olunursa, onda biz tərəfdən sadəcə, onu vətəndaşlıqdan çıxarmalıydılar. Vətəndaş Rusiyada qanuni əsaslarla hərbi xidmətdə olubsa, onun Azərbaycanda hərbi xidmətə aparılması düzgün deyil və bu bizə başağrısı verə bilər”.